
1  amaiti 


TUAROI  PARAU 

E  mono  mau  anei  o  Iosepha  tamaiti  no  Io- 
sepha  metua,  te  peropheta,  ei  Peretiteni  no  te 
Ekalesia  a  Iesu  Mesi  i  te  Feia  Mo‘a  i  te  Mau 
Mahana  Hopea  Nei? 

E  TAPAO 

“O  vai  hoi  te  ite  i  te  mau  mea  a  te  taata  nei 
maori  râ  o  te  varua  taata  i  roto  ia’na  ra?  oia 
atoa  te  mau  mea  a  te  Atua,  aore  roa  te  hoê  i 
ite,  maori  râ  o  te  Varua  o  te  Atua.” 

Korinetia  I,  2:11. 

Te  titau  nei  te  mau  orometua  o  te  Ekalesia 
Faaapihia  e: 

1.  Na  te  Atua  e  faataa  te  mono  o  Iosepha, 
te  Peropheta,  ia  au  i  teie  ture  i  muri  nei: 

“1.  Inaha,  te  parau  atu  nei  au  ia  oe,  e  Oliva,  e 
tiahia  oe  ia  fariiliia  e  te  ekalesia  i  te  mau  m(?a  atoa 

ta  oe  e  haapii  atu  ia  ratou  na  roto  i  te  Faaa‘o,  no  te 
mau'heheuraa  e  te  mau  faaueraa  ta'u  i  horoa  atu  na. 

“2.  E,  inaha,  amene,  amene  te  parau  atu  nei  au 
ia  oe,  aore  roa  te  hoê  i  haapaohia  ei  farii  i  te  mau 
faaueraa  e  te  heheuraa  i  roto  i  teie  nei  ekalesia 
maori  râ  o  tahi  tavini  o  Iosepha  Semita  (Metua), 
mai  ia  Mose  atoa  ra  hoi  to’na  fariiraa  atu  i  te  reira 
e  haapao  hoi  oe  i  te  mau  mea  ta’u  e  horoa  atu  ia’na 
ra,  mai  ia  Aarona  ra,  ia  faaite  papu  mai  te  tnana  e 
te  tiahia  te  mau  faaueraa  e  te  mau  heheuraa  i  te 
ekalesia.  E  ia  faaaratai-noa-,hia  atu  oe  i  te  tahi  atu 
taime  e  te  Faaa‘o  ia  parau  e  ia  haapii,  e  i  te  mau 
taime  atoa  na  roto  i  te  faaueraa  i  te  ekalesia,  e  haa- 
pao  ïa  oe  i  te  reira.  Eiaha  râ  oe  e  papai  mai  te 
huru  faaueraa,  na  roto  râ  i  te  paari;  eiaha  atoa  oe  e 
faaue  ia’na  o  tei  riro  ei  upoo  no  oe,  e  ei  upoo  hoi  no 
te  ekalesia,  ua  horoahia  atu  hoi  e  au  ia’na  ra  te  mau 
taviri  no  te  mau  parau  aro  e  te  mau  heheuraa,  o  tei 
titirohia,  e  tae  noa  atu  i  te  taime  e  haapao  atu  ai  au 
na  ratou  i  te  hoê  ei  mono  ia’na.’1 

B.  F.  S.  27:1-2;  B.  F.  28:1-7. 

“4.  E  ua  horoahia'tu  e  au  ia’na  ra  te  mau  taviri 
no  te  parau  aro  no  te  mau  mea  o  tei  titirohia,  oia  hoi 
te  mau  mea  mai  te  mataniua  mai  â  o  teie  nei  ao,  e 
te  mau  mea  e  tupu Tnai  ô  nei  atu  e  tae  noa  atu  i  te 
taime  e  tae  mai  ai  au,  ia  faaea  maitai  oia  i  roto  ia’u, 
e  aita  râ,  e  tanuhia  ïa  te  hoê  e  au  ei  mono  ia’na.” 

B.  F.  S.  34:4;  B.  F.  35:18. 

9 


E  MONO  MAU  ANEI  O  IOS-EPHA  TAMAITI 


2.  E  viro  e  e  mea  faataahia  te  mono  o  Io- 
sepha  metua,  te  Peropheta,  na  roto  i  te  hoê 
iieheuraa  o  tei  tuuhia’tu  ia’na  i  te  Peropheta 
mai  te  au  i  te  ture  i  muri  nei: 

“1.  Inaha  hoi,  amene,  amene  e  parau  atu  vau  ia 
outou,  ua  fariihia  e  outou  te  hoê  faaueraa  ei  ture  na 
ta’u  ekalesia,  na  roto  ia’na  ta’u  i  haapao  na  outou, 
ei  farii  i  te  mau  faaueraa  e  te  mau  parau  heheuraa 
na  roto  mai  i  ta’u  rima.  E  ia  ite  papu  mai  hoi  ou- 
tou,  e  aita  atu  e  taata  i  faataahia  ei  farii  i  te  mau 
faaueraa  e  te  parau  heheuraa  e  tae  noa’tu  i  to’na 
rave-raa-hia  mai,  mai  te  mea  e  ia  ati  mai  oia  ia’u. 

“2.  Area  ra,  amene,  amene  te  parau  atu  nei  au 
ia  outou,  e  ore  atu  te  tahi  e  haapaohia  i  teie  nei 
horoaraa  maori  râ  e  na  roto  mai  ia’na,  i  faaerehia 
hoi  oia  i  tei  reira  ra,  aore  atura  ïa  to’na  e  mana, 
maori  râ  ia  haapaohia  te  tahi  ei  mono  ia’na;  e  ia 
riro  teie  ei  ture  ia  outou  na,  e  eiaha  outou  e  farii  i 
te  haapiiraa  a  te  tahi  atu  o  te  haere  mai  i  rotopu  ia 
outou  na  mai  te  heheuraa,  e  a  ore  ra  e  mau  faaueraa; 
e  te  tuu  atu  nei  au  i  teie  ia  outou  eiaha  outou  ia  vare, 
ia  ite  outou  e  ere  ratou  i  to’u.” 

B.  F.  S.  43:1-2;  B.  F.  43:2-6. 

3.  E  riro  e  e  mea  faatoroahia  oia,  e  taua 
faatoroaraa  ra,  na  te  Apooraa  Rahi  ïa  e  a  ore 
ra  na  te  Amuiraa  Rahi  o  te  Ekalesia,  ia  au  i 

te  man  faaueraa  a  te  ture: 

“17.  Ia  faatoroahia  te  peretiteni  no  te  autahu‘a- 
raa  rahi  (a  ore  ra  ïa  te  peretiputero  peretiteniraa)  te 
epititopo,  te  faaa'o  teitei,  e  te  tahu‘a  rahi  na  roto  i 
te  faaueraa  a  te  apooraa  teitei,  e  a  ore  ra  ïa  na  te 
amuiraa  rahi.” 

B.  F.  S.  17:17:  B.  F.  20:67. 

“4.  Eiaha  oe  e  faarue  i  teie  nei  vahi  e  tae  noa 
atu  i  te  faaotiraa  no  te  amuiraa,  e  e  haapaohia  ta’u 
tavini  o  Iosepha  ei  peretiteni  no  te  amuiraa  mai  te 
reo  no  te  reira,  e  ta’na  e  parau  atu  ia  oe  ra  ta  oe  ïa 
e  faaite.” 

B.  F.  S.  27:4;  B.  F.  28:10. 

“2.  Oia  mau  te  parau  atu  nei  au  ia  outou,  oia  o 
tei  faatoroahia  e  au  ra,  e  na  te  uputa  mai  i  te  tomo 
ei  ia  faatoroahia,  mai  ta’u  â  i  faaite  ia  outou  ra  i 
mua  atu,  ei  haapii  i  tera  ra  mau  parau  heheuraa  o 
tei  noaa  ia  outou  na,  e  o  te  noaa  atu  â  na  roto  ia’na 
ta’u  i  haapao.” 

B.  F.  S.  43:2;  B.  F.  43:7. 

“11.  No  te  Autahu‘araa  a  Melehizedeka,  e  toru 
ïa  peretiteniraa  tahu‘a  rahi,  o  tei  maitihiae  te  ekale- 
sia  atoa,  e  ia  haapaohia,  e  ua  faatoroahia  no  te  reira 
toroa,  e  ua  turuhia  e  te  tiature,  te  faaroo,  e  te  pure 
no  te  ekalesia,  o  tei  riro  ei  pupu  no  te  peretiteniraa 
no  te  ekalesia.” 

B.  F.  S.  104:11;  B.  F.  107*22. 

4.  Ia  riro  oia  ei  matahiapo  no  te  huaai  a 
Iosepha  metua,  te  Peropheta,  mai  te  au  i  te 
ture  i  faatiahia  i  roto  i  na  irava  ture  i  faaitehia 
i  muri  nei : 


“17.  E  ohipa  na  te  ahuru  ma  piti  i  roto  i  te  mau 
amaa  rarahi  atoa  no  te  ekalesia  i  te  faatoroa  i  te  mau 
orometua  ei  haapii  evanelia  (oia  hoi  patereareha) , 
ia  faaitehia  mai  ratou  i  te  reira  na  roto  i  te  heheuraa. 

“18.  Te  huru  no  teie  nei  autahu‘araa  ua  haamau- 
hia,  ia  hee  mai  mai  te  metua  mai  i  nia  i  te  tamaiti,  e 
i  te  tiaraa  mau  ra  ei  nia  mau  ïa  i  te  huaai  i  maiti- 
hia,  e  o  tei  parauhia  maira.  I  te  anotau  ia  Adamu 
ra  te  faatumu-raa-hia  te  reira  huru,  e  ua  faaterehia 
mai  na  nia  i  te  huaai  mai  reira  mai,  mai  teie  i  muri 
nei :  ” 

B.  F.  S.  104:17,  18;  B.  F.  107:39-41. 

“18.  E  teie  nei,  te  parau  atu  nei  au  ia  outou,  no 
te  parau  i  te  fare  amuraa  maa,  o  tei  faauehia  e  au  e 
patu  outou,  no  te  amuraa  maa  no  te  mau  taata  êê  ra. 
Ia  patuhia  te  reira  mai  to’u  ra  i‘oa,  e  ia  topahia  to’u 
nei  i‘oa  i  nia  iho  i  te  reira,  e  ei  parahiraa  atoa  to  ta’u 
tavini  to  losepha  e  to’na  atoa  ra  utuafare  i  reira,  i 
tera  ui.  e  e  i  tera  ui;  ua  tuu  hoi  au  i  teie  nei  faata- 
hinuraa  i  nia  i  to’na  upoo,  ia  tuu-atoa-bia  ta’na  haa- 
maitairaa  i  nia  i  te  upoo  o  to’na  ra  huaai  i  muri  mai 
ia’na;  e  mai  ta’u  i  parau  ia  Aberahama,  no  te  mau 

minaa  o  te  ao  nei,  oia  atoa  ta’u  e  parau  i  ta’u  tavini 
ia  Iosepha,  i  roto  ia  oe,  e  i  ta  oe  ra  huaai,  e  haa- 
maitaihia  ai  te  mau  nunaa  o  te  ao  nei.” 

B.  F.  S.  107:18;  B.  F.  124:56-58. 

5.  Ia  parauhia  oia  e  e  peropheta,  e  hi‘o  e 
e  iriti  parau  e  tia’i  ia  au  hoi  teie  i  te  irava  ture 
i  muri  nei : 

“1.  Inaha,  ei  parau  papai  ta  outou  e  haapao  i 
rotopu  ia  outou,  e  ia  parauhia  oe  i  reira  ei  hi‘o,  e 
iriti  parau,  e  peropheta,  e  aposetolo  no  Iesu  Mesia, 
e  peretibutero  no  te  ekalesia  na  roto  i  te  hinaaro  o  te 
Atua  Metua,  e  te  aroha  a  to  oe  ï’atu  ia  Iesu  Mesia.” 

B.  F.  S.  19:1:  B.  F.  21:1. 

Ei  haapotoraa  i  te  mau  titauraa  a  taua  Eka- 
lesia  “Faaapihia”  ra,  mai  te  au  i  tei  faataahia 
a‘e  nei,  ia  faataahia  ia  te  mono  mau  e  te  Atua 
na  roto  i  te  hoê  heheuraa  o  tei  tuuhia’tu  ia 
Iosepha  metua,  te  Peropheta,  e  tia’i,  e  ia  faa- 
toroahia  oia  na  roto  i  te  faatereraa  a  te  Apoo- 
raa  Rahi,  e  a  ore  ra  a  te  Amuiraa  Rahi  a  te 
Ekalesia  e  ia  riro  atoa  oia  ei  matahiapo  i  roto 
i  te  huaai  a  Iosepha  metua,  te  Peropheta,  e  ia 
parauhia  oia  e  e  peropheta  oia,  e  hi‘o  e  e  iriti 
parau. 

p]  tin  maot;i  ia  ia  na  ô  e  ia  ore  te  mau  titau- 
raa  i  tuuhia  mai  e  taua  Ekalesia  “Faaapihia” 
ra,  e  a  ore  ra  o  tei  tuuhia  mai  e  te  hoê  o  ratou 
ia  au  i  te  mau  irava  ture  i  faaitehia  a‘e  nei  i  te 
parau  no  losepha  tamaiti,  e  tapao  ïa  e  ere  oia 
i  te  mono  mau  ia  losepha  metua,  te  Perophe- 
ta,  ei  peretiteni  no  te  Ekalesia  a-Iesu  Mesia  i 
te  Feia  Mo‘a  i  te  Mau  Mahana  Hopea  Nei. 

Teie  te  vahi  i  titauhia  i  roto  i  teie  nei  maro- 
raa  parau,  oia  lioi  te  haapapu  i  te  parau  e  e 
ere  roa  o  Iosepha  tamaiti  i  te  mono  tia  mau 
ia  losepha  metua,  te  Peropheta. 

E  KIRO  TEIE  IRAVA  PARAU  EI  ARATAIRAA 

“Ei  te  ture,  ei  te  parau,  ta  ratou  e  iiui;  ia  ore  ia 
faaau  i  ta  ratou  parau  i  taua  parau  ra,  no  te  pouri 
ïa  i  na  reira’i  ratou  ra.” 

Isaia  8:20. 

E  haapapu  tatou  i  te  parau  e: 

I.  Aore  roa  o  losepha  tamaiti  i  faatoroahia 
e  te  Atua. 

II .  Aore  oia  i  faatoroahia  na  1  oto  i  te  hoê 
heheuraa  o  tei  tuuhia  mai  i  to’na  ra  metua, 
oia  te  peropheta. 

III.  Aore  o’a  i  faatoroahia  na  roto  i  te 
faatereraa  a  te  hoê  Apooraa  Iiahi,  e  a  ore  ra 
te  hoê  Amuiraa  Rahi  na  te  Ekalesia. 

IV.  Aore  roa  te  mau  titauraa  a  taua  Eka- 
lesia  “Faaapihia”  ra  i  au  i  te  ture,  oia  hoi  te 
parau  a  ratou  e  na  ô  nei  e  e  ïri  atu  te  toroa 
peretiteni  o  te  ekalesia  tumu  i  nia  i  te  mata- 
hiapo  o  te  huaai  a  losepha  metua,-te  Perophe- 
ta.  [AJ  Aore  hoi  t<*  ture  i  faatia  i  teie  nei  fna- 
otiraa.  B  F.  S.  104:17-18:  B.  F.  107:39-41. 
[BJ  Aore  hoi  te  ture  i  faatia  i  teie  nei  faaoti- 
raa.  B.  F.  S.  107:18;  B.  F.  124:56-61.  [CJ 
No  te  mea  ua  patoihia  teie  nei  nau  pue  irava 
ture  e  taua  Ekalesia  “Faaapihia”  ia.  [DJ  No 
te  mea  ua  patoihia  teie  nei  nau  pue  irava  ture 
e  Iosepha  tamaiti  i  roto  i  ta’natapu  i  te  haava- 
raahia  te  parau  no  te  fenua  i  haamaitaihia  e 
Iosepha  i  Initepeneteni  ra  e  oia’toa  te  faaoti- 
raa  i  titauhia  mai  roto  mai  i  taua  mau  irava 
ture  ra. 

V.  Aore  roa  o  Iosepha  tamaiti  i  parauhia 
e  e  peropheta  oia,  e  hi‘o  e  iriti  parau,  e 
aore  hoi  oia  i  topa  i  te  i‘oa  “Heheuraa”  i 
te  mau  heheuraa  o  ta’na  i  parau  ra  e  e  mea 

fariihia  mai  e  ana,  ua  parau  râ  oia  i  te  reira  e 
e  mau  parau  tuuhia  mai  ia’na  ra,  (oia  hoi 
“deliverances”) . 

VI.  Ua  patoi  hua’tu  te  huru  o  te  maitiraa- 
hia  o  Iosepha  tamaiti  e  taua  Ekalesia  “Faa- 
apihia”  ra  i  te  huru  i  to  Iosepha  metua  maiti- 
raahia. 


E  hoho‘a 
teie  no  Iose- 
pha  metua  , 
te  Peropheta 
ra. 


!) 


AORE  ROA  0  IOSEPHA  TAMAITI  I  FAA- 
TAAHIA  E  TE  ATUA  EI  PEREl  ITE- 
NI  NO  TE  EKALESIA  A  IESU  MESIA 
I  TE  FEÏA  MO‘A  I  TE  MAU  MAtlANA 
HOPEA  NEI. 

( A  hïo  i  te  tcipao  numera  /.) 


( A)  Aore  roa  te  heheuraa  i  parauhia  ra  e  e 
mea  horoahia  ia  lasoua  W.  Birigi  i  fariihia 
taua  EkaJesia  “Faaapihia”  ra,  e  ua  patoi  Jiua 
atu  hoi  o  Iosepha  tamaiti  i  taua  helieuraa  ra. 
Ua  faaite  papu  râ  oia,  o  losepha  tamaiti,  e  e 
ore  roa  oia  e  titau  noa’tu  i  te  toroa  peretiteni 
no  te  Ekalesia,  maori  râ  ia  maitihia  oia  e  te 
Atua.  (E  no  reira,  riro  atura  ïa  te  heheuraa 
a  lasona  W.  Birigi  ei  mea  faufaa  ore,  e  inaha, 
ua  parau  hoi  oia,  o  lasona  W.  Birigi,  e  no  ô 
mai  i  te  Atua  ra  ta  Birig’i  heheuraa.) 

I  te  riroraa  o  W.  W.  Belea  ei  ite  i  roto  i  te 
haavaraa  i  te  ohipa  no  te  feuua  Jiaamaitaihia 
ra,  te  na  ô  maira  oia  i  te  parau  e: 

“Ua  ite  te  taata’toa  ia  Iosepha  tamati  e  tei  reira 
oia,  tei  roto  i  te  apooraa  e  ua  hinaaro  oia  i  te  parau 

atu  i  te  feia’toa  i  putuputu  atu  i  reira.  E  i  roto  i 
taua  putuputuraa  ra,  ua  anihia’tu  oia  ia  a4o  mai,  e 
ua  parau  oia,  e  i  roto  hoi  i  taua  a‘oraa  na’na  ra,  te 
na  ô  maira  oia  e  i  na  matahiti  i  mua’tu  ra,  ua  mara- 
marama  roa  ïa  toTia  mana'o  i  nia  i  te  ohipa  a  te 
Ekalesia,  e  ua  papu  roa  ia’na  e  ia  riro  ïa  oia  ei  melo 
no  te  Ekalesia  e  tia’i.  Ua  parau  atoa  oia  e  ua  titau- 
hia  e  te  hoê  mau  pupu  taata  no  roto  i  te  Ekalesia  o  tei 
taa  ê  atu  râ  i  rapae  ia  tahoê  atu  oia  ia  ratou  e  ia 
riro  oia  ei  taata  faatere  i  nia  i  taua  mau  pupu  ra,  e 
aore  roa  râ  oia  i  farii  atu  i  taua  mau  aniraa  ra  ma  te 
tao  atu  ia  ratou  1  taua  anotau  ra  e  ua  faaite  hua’tu 
oia  ma  te  reo  puai  e,  e  ore  roa  oia  e  haapao  noa’tu  i 
te  ohipa  o  te  Ekalesia,  e  i  te  peretiteniraa  no  te 
Ekalesia,  maori  râ  e  ia  papu  roa  i  roto  i  to’na  ihora 
aaa  e  ua  maiti-mau-hia  oia  e  te  Atua  no  te  reira  ohi- 
pa.”  ( Mai  te  mea  ta  e  ua  tia  mau  teie  nei  parau  i  a’ohia 
mai  e  Iosepha  tamaiti  nei,  eaha  ihora  ïa  te  faufaa  o  te  heheuraa 
a  Birigi . )  “Tei  roto  taua  reo  o  Iosepha  ra  i  te  parau  i 
neneihia  e  ana  iho  e  a  ore  ra  i  te  parau  o  tei  neneihia 
e  o  tei  na  ô  mai  e:  ‘maori  râ  ia  maiti-mau-hia  oia  e 
te  Atua.’  ” 

Iritihia  no  roto  mai  te  buka  mau  minute  no  te 
haavaraa  tiaraa  hiero,  Api  107:108. 

I  roto  i  te  mau  parau  o  tei  tatarahia’tu  e 
lasona  W.  Birigi  i  roto  i  taua  haavaraa  ra, 
aore  roa  ïa  oia  i  faahiti  noa’tu  i  hoê  heheuraa 

o  ta’na  i  parau  ra  e  ua  fariihia  mai  e  ana, 
te  faahiti  atura  râ  oia  i  te  hoê  heheuraa  o  tei 
horoahia,  mai  na  roto  i  te  hoê,  oia  hoi  ia  Iie- 
nere  Dima  (Deam). 

Te  na  ô  atura  râ  o  lasona  W.  Biri^i  i  roto  i 
taua  parau  ra  e: 

“E  faaite  atu  râ  vau  ia  outou  e  te  ïnaitiraa  e  faa 
toroaraa  o  te  ho.ê  nrau  rueio  o  taua  na  Tino  Ahuru 
ma  Pïti  ra,  te  mau  Tahu‘a  Rahi  e  te  Tlitu  Ahuru  ra,  e 
na  roto  ïa  i  te  heheuraa  i  te  hoê  pae  e  na  roto  hoi  te 
tahi  atu  pae  i  te  faaotiraa  a  te  amuiraa  no  te  Ekale- 
sia  ‘Faaapihia’  ra. 

“Taua,  heheuraa  1  faahitihia  i  te  pae  hopea  o  te 
pahonoraa  i  nia  nei  ra,  ua  horoahia’tu  ïa  ia  Henere 
Dima;  e  tauturu  tiai  ïa  oia  i  roto  i  taua  amuiraa  ra.” 

Iritihia  no  roto  mai  te  buka  mau  minute  no  te 
haavaraa  tiaraa  hiero,  api  387. 

(B)  Aore  roa  te  heheuraa  i  parauhia  ra  e 
ua  horoahia  mai  na  roto  ia  losepha  tamaiti  i 
fariihia  e  taua  Ekalesia  “Faaapihia”  ra.  Aoro 
roa  te  reira  heheuraa  i  papaihia  i  roto  i  t«  ra- 
tou  Bnka  Fafau,  aore  atoa  i  faahiti-noa-hia 
a‘e.  E  h‘io  na  râ  tatou  i  te  mau  vahi  i  titau- 
hia  e  Iosepha  tamaiti  i  roto  i  ta’ua  iho  ra  rriau 
parau  i  roto  i  taua  haavaraa  ra  e  o  tei  papai- 

hia  i  muri  nei. 

“Te  parau  atura  vau  i  nauahi  ra  e  ia  riro  te  mau 
heheuraa  ei  mea  mana  e  ei  ture  i  roto  i  te  Ekalesia, 
e  mata‘na  ïai  te  hi‘opoahia  e  te  inau  toroa  o  te  au- 
tahu‘araa  e  ia  fariihia  ïa  e  te  taatoaraa  o  te  ïuau 
melo  o  te  Ekalesia.  Aore  râ  vau  na  ô  e  ia  riro  te 
taatoaraa  o  te  mau  heheuraa  ei  mea  mana  e  ei 
ture  i  roto  i  te  Ekalesia,  ia  tuuhia’tu  ïa  i  rnua  i  te 
aro  o  te  niau  toroa  e  tia’i  e  ia  fariihia  te  reira  e  ratou 
ra  o  tia’i.  Te  na  ô  atura  vau  e  hou  ale  a  fariihia’tfu 
ai  te  hoê  heheuraa,  e  a  ore  ra  te  parau  o  tei  faariro 
hia  ei  heheuraa,  ei  ture  ua  te  Ekalesia  ra,  iatuuhia’- 
tu  ïa  i  mua  i  te  aro  o  taua  ture  ra.” 

[ritihia  no  roto  mai  te  buka  mau  minute  no  te 
haayaraa  tiaraa  hiero,  api  61-62. 

(C)  Aore  roa  te  tahi  e  te  tahi  o  teieneimau 
hehouraa  i  parauhia  mai  ra  i  faaitehia  mai  e 
ua  na  rotohia  mai  ïa  i  te  peropheta  ra  ia  Iose- 
pha  Semita  metna,  e  no  reira  aore  roa  maoti  ïa  e 
faufaa  mai  te  au  i  ta  ratou  ihora  ture  i  faahi- 
tihia  i  nia  nei.  (No  te  mea  ra  e  te  na  ô  maira  te 
ture  i  horoahia  mai  e  Iosepha  tamaiti  ra  e  ia 
ore  taua  mau  heheuraa  ra  ia  tuuhia’tu  i  mua  i 
te  aro  ©  te  mau  toroa  o  te  Ekalesia  ra  e  ore  roa 
ïa  e  riro  ei  ture  na  te  Ekalesia.  E  inaha  aore 
hoi  teie  nei  mau  heheuraa  a  Birigi  raua  o  Di- 
ma  i  fariihia  e  te  mau  toroa  o  te  Ekalesia.) 

AORE  ROA  O  IOSEPHA  TAMAITI  I  FAA- 
TAAHIA  NA  ROTO  I  TE  HOE  HEHEU- 
RAAOTEI  PARAUHIA  E  E  MEA  HO- 
ROAHIA  MAl  IA  IOSEPHA  METUA 
TE  PEROPHETA. 

{A  hïo  ie  tapao  numera  2  i  te  haamataraa  ) 

(A)  Aore  roa  o  te  paraui  na  ô  ra  e  e  mea 
maitihia  e  a  ore  ra  e  mea  faataahia  o  Iosepha  ta- 
maiti  e  to’na  metua,e  o tei faahitihia e Laima- 
na  Uaita,  a  tapeahia’i  o  losepha  i  rotoite  fare 
auri  i  Liberty,  i  te  tuhaa  ra  i  Misouri,  e  tiaraa 
e  hoê  iti  a‘e  e  ua  papu  roa:  e  aôre  roa  te  reira 
parau  i  au  1  te  parau  o  tei  faaiteiiia  i  roto  i  te 
haavaraa  i  te  fenua  tiaraa  no  te  Hiero  i  Inidi- 
penideni. 

I  muri  mai  i  te  taparahi-raa-hia  te  Pero- 
pheta  ra,  teie  ïa  te  ohipa  matamiia  a  Laimana 
Uaita  maori  râ  o  te  titauraa'tu  i  te  monoraa  i 
te  toroa  peropheta  e  te  umeraa’tu  i  te  hoê  pue 
taeae  mana'o  paruparu  ia  pee  atu  ia'na  a  heare 

ana‘e  atu  ai  ratou  i  te  tuliaa  fenua  i  Tetate 
(Texas). 

Te  na  ô  maira  o  Iosepha  tamaiti  i  roto  i  ta’- 
na  ra  parau  i  roto  i  te  haavaraa: 

“Te  vai  atoa  ra  te  hoê  haapaoraa  i  raro  a‘e  i  te 
faatereraa  a  te  hoê  o  ua  Aposetolo  tumu,  oia  o  La4- 
mana  Uaita,  o  tei  haere  atu  i  Tetate  (Texas)  nolioai. 
o  te  hoê  oia  no  roto  i  na  tino  ahuru  ma  piti  i  te  tau  a 
pohe  atu  ai  tau  metua.” 

Iritihia  no  roto  mai  te  buka  mau  minute  no  te 
haavaraa  tiaraa  hiero,  api  85. 

Aore  roa  o  Laimana  Uaita  i  faahiti  a‘e  i  taua 
parau  ra,  oia  hoi  te  maitiraa  e  a  ore  ra  te  faa- 
taa-raa-liia  o  Iosepha  tamaiti  eimonono  Iose- 
pha  metua  maori  râ  ia  maoro  na  matahiti  i  muri 
mai  i  te  poheraa  o  te  peropheta  e  i  te  oreraa 
atu  to’na  ihora  mana  i  rotopu  i  to’na  ra  mau 
taeae  tumu. 

Mai  te  mea  e  ua  ite  oia  i  taua  vahi  ra,  (oia 
te  monoraa  o  Iosepha  tamaiti  i  to’na  ra  metua) , 
e  aha  râ  ïa  oia  i  titau  ai  i  te  toroa  faatere  no’- 
na  iho  mai  tei  faaitehia  i  nia  neif 

No  te  mea  ïa  aore  roa  i  faaitehia  taua  mai- 
tiraa  ra  e  a  ore  ra  te  faataa-raa-hïa  i  roto  i  te 
parau  tuatapaparaa  o  losepha  metua  o  tei  pa- 

paihia  e  to’na  inetua  vahine  here,  oia  o  Luci 
Semita ;  aore  atoa  i  roto  i  te  parau  i  tapuhia  e 
Haeramu  Semita  i  te  faaiteraa  oia  i  te  mau  hu- 
ru  atoa  o  te  peu  i  tupu  a  râvehia’i  e  a  tapea- 
hia’i  te  peropheta  i  roto  i  te  t'are  auri  ra; 
aore  atoa  i  roto  i  te  hoê  a‘e  rata  e  i  te  hoê  pa- 
rau  papaihia  e  te  peropheta  o  tei  poroliia;  e 
teiê  atu  â,  aore  roa  hoi  taua  parau'  ra  i  faahi- 
tihia  i  roto  i  te  vea  “Te  Mau  Taime  e  te  Mau 
Tau”  e  a  ore  ra  i  te  vea  “Te  Fetia  Mileni- 
uma”,  oia  hoi  navea  tei  reira  te  papai-raa-hia 
te  mau  ohipa  a  te  Ekalesia,  e  e  riro  ïa  te  reii'â  • 
ohipa  i  te  faahitihia  i  reira  mai  te  haamairi- 
ore-hia. 

(B)  E  te  maitiraa  e  te  faatoroaraa  i  faahi- 
tihia  e  Iakobo  Upoououo  ra,  eiaha  ïa  mai  te 
mea  e  aore  ïa  i  papu,  ua  faahapa-roa-hia  râ  te 
reira  i  roto  i  te  haavaraa  i  te  fenua  tiaraa  Hiero. 

-  Oi  riro  ïa  teie  nei  faataaraa  e  a  ore  ra  teie 
nei  maitiraa  ei  mea  faufaahia  rahi  i  roto  i  te 
Ekalesia  e  i  rotopu  hoi  i  te  taata’toa  e  e  riro 
ïa  te  reira  i  te  faahiti-mau-hia  i  roto  ite  vetahi 
mau  vea  na  te  Ekalesia  i  taua  anotau  ra. 

Ahiri  teie  nei  maitiraa  e  a  ore  ra  teie  nei 

faatoroaraa  faufaa  rahi  i  parauhia  i  ravehia,  e 
ahiri  te  Peropheta  i  opua  i  te  reira  ei  faataaraa 
mana  i  to’na  ra  mono,  uahaapapu-maite-hia  ïa 
e  ana  na  roto  i  te  hoê  parau  tumu  i  reira  ra,  e 
ua  porohia  ïa  e  te  vea  “Te  Mau  Taime  e  te 
Mau  Tau’ ’  e  te  vea  “Te  Fetia  Mileniuma”i  to  te 
ao  taatoa  nei ;  te  vai  ra  ïa  te  reira  parau  i  roto 
i  te  mau  papairaa  a  Iosepha  iho.  E  riro  ïa 
taua  faataaraa  ra  i  tefaaitehia  mai  na  rotoite 
hoê  heheuraa  e  ua  tamau-maite-hia  ïa  ma  te 
faaherehere  e  ua  tapeahia  ïa  te  reira  parau  i 
roto  i  te  mau  parau  faufaa  rahi  a  te  Ekalesia. 
E  no  te  vai-ore-roa-raa  i  taua  faataaraa  ra  i 
roto  i  taua  na  vea  e  piti  ra,  e  tapao  papu  roa 
e,  e  ere  roa  ïa  te  parau  mau. 

A  feruri  na  tatou  i  te  ohipa  a  te  mau  taata  i 
faaitehia  te  mau  i‘oa  i  raro  nei  e  o  tei  parauhia 
e  e  feia  mana  ratou  i  roto  i  te  Ekalesia  “Faa- 
apihia”  ra;  oia  hoi,  o  Iakobo  Tarage,  Te- 
haere  B.  Tomatona,  Galadeni  Bitope  (Glad- 
denBishop),  Iakobo  C.  Berutetera  (James 
C  .  B  rewster  ) ,  V  iliamu  B  ikatona  (  Wil  - 
liam  Bickerton) ,  Garanivila  Hederika  (Gran- 
ville  Hedrick),  Viliamu  D  avida,  losepha 
Morita  (Joseph  Morris),  Davida  Vitima,  Za- 

doka  Baruka  (Zadock  Brooks) ,  W.  A.  Minera 
(Miner),  e  o  Dr.  Makalelana  (Dr.  McLellan) ; 
ua  faahapa  ana‘e  ratou  atoa  i  taua  parau  ra 
na  roto  i  te  mau  ohipa  i  ravehia  e  ratou ;  inaha, 
ua  titau  ta  tai  tahi  ana‘e  ratou  i  te  monoraa 
tia  mau  e  ua  pee  atu  hoi  vetahi  mau  taata  ia 
ratou  ra. 

0  te  parau  teie  i  raro  nei  a  Iosepha  tamaiti: 

Mai  roto  rnai  â  i  te  matahiti  1844,  e  rave  rahi  te 
mau  ekalesia  o  tei  titau  i  te  monoraa  i  te  Ekalesia 
tumu  i  faatiahia  i  roto  i  te  matahiti  1830  ra.  Ua 
rau  to  ratou  mau  i‘oa.  Te  vai  ra  te  hoê  pupu  o  tei 
haere  atu  i  te  pae  i  te  tooa  o  te  râ  i  raro  a‘e  i  te 
peretiteniraa  a  Birikama  Youne,  e  te  vai  atu  râ  te 
hoê  i  raro  a‘e  i  te  faatereraa  a  lakobo  J.  Tarage  i 
Voree,  Uitikoni  (Wisconsin),  e  i  te  motu  ra  i  Beva 
(Beaver)  i  te  roto  i  Mitegaue  (Michigan);  te  vai 
atoa  ra  te  hoê  pupu  o  tei  faaterehia  e  Alapheuta  Tu- 
terera  i  Fisher’s  Green,  i  Towa;  e  te  tahi  ra,  tei 
Preparation,  i  Iowa,  i  raro  a‘e  i  te  faatereraa  a  Te- 
haere  B.  Tomatona;  tei  vai  ra  hoi  te  hoê  i  raro  a‘e  i 
te  faatereraa  a  Galadeni  Bitope  [Gladden  Bishop] 
i  Su  Nainai,  i  Iowa;  te  tahi  atu  ra  o  tei  haapaohia 
ïa  e  Iakobo  C.  Berutetera  [Brewster]  i  te  hoê  mau 
taime  mai  roto  mai  â  i  te  matahiti  1844;  te  vai  ra  te 
hoê  i  raro  a‘e  ia  Viliamu  Bikatona  [Bickerton]  o  tei 
parauhia  e  “Ati  Bikatona”;  te  vai  atoa  ra  te  hoê 
o  tei  faaterehia  e  Garanivile  Hederika  (Granviile 

Hedrick);  e  te  tahi  atu  o  tei  faaterehia  e  Viliamu 
Semita;  te  tahi  ra,  no  Iosepha  Morita  (Joseph  Mor- 
ris)  ïa  o  tei  parauhia  e  “Ati  Morita”;  te  tahi  ra,  ua 
pee  atu  ïa  ia  Viliamu  Davida  (William  Davis)  e  ua 
topahia  te  reira  i  te  i  ’oa  “Ati  Davida”  e  a  ore  ra 
“Ati  Kanaana”,  te  vai  nei  â  te  hoê  pae  o  taua  pupu 
ra  i  Uala  Uala  (  Walla  Walla  )  i  teie  nei;  te  vai  atoa 
ra  te  hoê  pupu  tei  pee  atu  ia  Davida  Vitima,  e  riro  e 
o  tei  prauhia  ïa  e  “Te  Ekalesia  a  te  Mesia”.  E  riro 
e  te  vai  atura  â  te  vetahi,  ua  moe  haere  râ  ia’u  te 
mau  i’oa  i  teie  nei.  Oia  mau,  te  vai  ra  te  hoê  pupu 
o  tei  faaterehia  e  Sidine  Ritidoni,  o  tei  parahi  i  te 
Cumberland,  i  te  tuhaa  ra  i  Pennsylvania.  Amaha 
haere  atura  te  Ekalesia  i  rotopu  i  teie  nei  mau  pupu 
e  rave  rahi  i  te  tau  a  parari  ai  te  Ekalesia  tumu; 
e  rave  rahi  tei  titau  i  te  parahiraa  o  Mose  ra.  E  melo  hoi  O 
Sidini  Ritidoni  no  te  Ekalesia  tumu  tahito  ra,  e  i  te 
tau  a  pohe  atu  ai  to’u  ra  metua,  e  tauturu  ïa  to’na  to- 
roa  i  reira,  oia  hoi  te  hoêo  te  peretiteniraa  matamua. 
Te  vai  atoa  ra  te  hoê  pupu  o  tei  faaterehia  e  te  hoê  o 
ua  Tino  Ahuru  ma  Piti  i  te  tau  matamua  ra,  oia  hoi 
o  Laimana  Uaita,  o  tei  haere  i  Tetate  noho  ai,  o  te 
hoê  oia  o  na  Tino  Ahuru  ma  Piti  i  te  tau  a  pohe  atu 
ai  to’u  metua.  Te  vai  ra  â  te  hoê  e  a  ore  ra  e  piti  paha 
o  te  haamana’ohia  e  au  i  teie  nei,  o  Zadoka  Baruka 
(  Zadock  Brooks  )  te  faatere  i  te  tahi;  e  te  tahi  ra,  o 
W.  A.  Miuera  te  faatere  i  te  reira;  e  te  tahi  atu  â 
paha  o  tei  parauhia  e  “Te  Ekalesia  no  Ziona”,  te 
faatere  i  te  reira  ra  o  Dr.  W.  Makalelana  e  vetahi 

atu  â.  Aore  au  i  ite  e  ua  hope  anei  ia’u  i  te  faataa- 
’tu  i  temau  i’oa,  o  teie  nei  râ  te  mau  i’oa  o  te  haere 
mai  ia’u  i  teie  nei  taime.” 

Iritihia  no  roto  mai  te  buka  mau  minute  no  te 
haavaraa  tiaraa  hiero,  api  84-85. 

E  i  teie  nei,  e  hi’o  rii  tatou  i  te  vetahi  nau 
taata  o  tei  faatnpu  i  te  Ekalesia  “Faaapihia” 
ra :  o  Laimana  Uaita  te  hoê  o  tei  titau  i  te  para- 
hiraa  o  Mosera ,  o  teifaahitihia  e  Iosepha  tamai- 
ti  i  roto  i  ta’na  parau  taiohia  i  nia  nei,  e  ua  ara- 
tai  atu  teie  nei  taata  i  te  hoê  pupu  i  Tetate 
(Texas) . 

Iritihia  no  roto  mai  te  buka  mau  minute  no  te 
haavaraa  tiaraa  hiero,  api  85. 

O  Viliamu  Semita.  te  hoê  o  na  Tino  Ahuru 
ma  Piti,  te  teina  o  Iosepha  metua,  ei  metua 
a‘e  ïa  no  Iosepha  tamaiti,  tei  faatupu  atoa  i  te 
hoê  pupu  ekalesia  e  o  tei  titau  i  te  monoraa 
na  roto  i  to’na  iho  ra  mana. 

I  roto  i  ta’na  parau  i  te  haavaraa,  te  faaite 
papu  roa  nei  o  Iasona  Birigi  i  te  na  ôraa  e: 

“0  Viliamu  Semita,  te  teina  o  Iosepha  metua,  te 
Peropheta.  Farerei  atura  matou  i  te  piipu  i  faa- 
terehia  e  ana  ra,  oia  hoi  e  Viliamu  Semita. 

“Tahoê  atura  matou  i  roto  i  taua  pupu  ra,  ei  tiai 

i  te  huswii  a  Iosepha  metua,  e  ei  mau  i  te  toroa  faa- 
tere  i  te  Bkalesia  e  tae  Q.qg’tu  i  te  tau  e  titau  ai  te 
tamaiti  a  te  Peropheta  i  taua  tiaraa  ra  o  tei  riro  ei 
* 1  f^ufaa  na  taua  tamaâtura.  Te  matia‘o  nei  ïa  vau  e 
i^a  oti  ïa  i  te  pahonohia  te  uiraa.  O  tei  haapiihia  ïa 
e  Vilfâmu  Semita.  Ôia  mau  ta’u  i  parau  atu  nei,  o 
ta’na  ïa  i  haapii  i  te  nia'fehkiiïa  ra,  apre  râ  oia  i  haa- 
pii  faahou  ijaai  te  reira  te  -huru  i  muri  inâi;  ua  titau 
râ  oia  i  taua  tiaraa  ra  no’nïji  iho.  Ua  âmui  atura  vau 
i  roto  i  te  pupu  a*  Viliamu  Semita,  e  riro  paha  i  te 
haamataraâ  o  te  matahiti  Ï851  e  tae  roa  mai  i  te 
hopea  o  taua  matahiti  râ.  Aore  i  mae‘a  te  matahiti 
i  tcfti  (o  Birigi)  amuiraa’tu' ia’na  (ia  Iosephâ) .” 


j  tfitihia  no  roto  mai  te  buka  mau  minute  no  te 

haavaraa  tiaraa  hiero,  api  395. 

#**•-, -;j?  •  i  f' 

O  Iasona  ^V.  Birigi  te  taata  i  parauhia  i  roto 
i  te  Ekalesia  “Faaapihia”  e  ua  farii  oia  i  te 


hoê  heheuraa  o  tei  maiti  ia  Iosepha  tamaiti  ei 
pgretiteni  no  te  Ekalesia.  E  melo  oia  no  te 
Ekalesia  tumu  i  te  matahiti  1841.  Amui  atura 
oia  i  te  pupu  a  Tarage  i  te  matamua  ra  e  farii 
atura  ia’na  ei  mono  i  te  Peropheta,  e  i  muri 
mai  râ,  faarue  atura  ia  Tarage  e  faaô  atura  i 
roto  i  te  pupu  a  Viliamu  Semita  e  faarii  atoa- 
’tura  ia’na  ei  mono  i  te  Peropheta  ra. 


Iritihia  no  roto  mai  te  buka  mau  minute  no  te 
haavaraa  tiaraa  hiero,  api  395. 

I  roto  i  te  matahiti  1885,  no  to  Birigi  mau- 
ruuru  ore  i  te  Ekalesia  uFaaapiliiaM  ra  (oia 
hoite  Sanito,  te  Ekalesia  ta’na  i  faatia),  faa- 
rue  atura  oia  i  te  reira  feia. 

O  Zenosa  H.  Gurule  te  hoê  o  te  faatere  i  te 
ohipa  i  te  faatahinuraa  ia  Iosepha  tamaiti  ra 
i  to’na  mauraa  i  te  toroa  peretiteni  o  te  Eka- 
lesia  uFaaapihian  ra;  ua  haere  ïa  oia  i  roto  i 
te  pupu  a  Tarage  o  ta’na  i  farii  ei  mono  mau 
no  te  Peropheta,  e  i  muri  mai,  tahoê  atura  oia 
i  roto  i  te  pupu  a  Yiliamu  Semita  e  farii  atura 
oia  ia  Viliamu  Semita  ei  mono  i  te  Peropheta. 

“I  te  faarueraa’tu  matou  ia  Tarage,  amui  atura 
vau  (o  Iasona  Birig*i)  e  te  rahiraa  o  te  pupu  i  te  oire 
ra  i  Beloi  i  roto  i  te  pupu  i  faaterehia  e  Viliamu  Se- 
mita  te  teina  o  Iosepha  metua,  te  Peropheta.  Amui 
atura  matou  i  taua  pupu  ra  o  tei  farii  ia’na  ei  faatere 
i  ta  ratouohipa. 

“Ua  ite  au  ia  Zenosa  H.  Gurule;  e  melo  ïa  oia  no 
te  Ekalesia  o  tei  peretitenihia  e  Tarage.  E  ere  râ 
ïa,  e  na  ô  atu  râ  vau  e  e  melo  o  Gurule  no  te  pupu  i 
peretitenihia  e  Tarage,  eiaha  râ  vau  e  rnea  ite  papu  i 
taua  vahi  ra.  Ua  faaroo  vau  e  o  Gurule  te  peretibu- 
tero  tiai  no  taua  amaa  ra  (oia  te  amaa  i  Ofai  Rea- 
rea)  i  te  hoê  anotau.  Ua  tae  oia  i  roto  i  te  amuiraa 
i  te  tau  a  faaapihia’i  te  Ekalesia  e  taua  amuiraa  ra. 
No  roto  hoi  oia  i  te  amaa  no  Ofai  Rearea  e  o  oia  te 

auvaha  i  te  parau  a  taua  amaa  ra  i  roto  i  taua  arnui- 
raa  ra.” 

Parau  faaiteraa  a  Iasona  W.  Birigi  iritihia  no  roto 
mai  te  buka  mau  minute  no  te  haavaraa 
tiaraa  hiero,  api  3S5,  396. 

O  Sidine  Ritidoni  te  hoê  tauturn  no  Iosepha 
metua,  te  Peropheta  ra,  o  te  hoê  atoa  ïa  o  tei 
titau  i  te  monoraa  e  e  mea  huru  rahi  hoi  tei 
pee  atu  in’na  i  te  hoê  anotau.  O  Viliamu 
Mareko  te  hoê  i  rotopu  ia  ratou  ra. 

O  Viliamu  Mareko,  o  tei  parauhia  e  tei  reira’ 
toa  oia  i  te  tupuraa  te  maitiraa  i  faahitihia  e 
Upoououo  ra,  o  te  taata  ïa  i  tia’tu  ei  auvaha 
parau  i  te  faatahinu-raa-hia  o  Iosepha  tamaiti  ei 
peretiteni  no  taua  Ekalesia  “Faaapihia”  ra. 
I  te  hoê  anotau,  ua  pee  atu  ïa  oia  ia  Ritidoni 
i  te  titauraa  teie  nei  taata  i  te  toroa  mono,  e  i 
muri  mai  râ,  i  roto  ia  Ditema  i  te  matahiti 
1844,  poro  atura  oia  i  te  parau  i  muri  nei  na 
roto  i  te  vea  “Te  Mau  Taime  e  te  Mau  Tau” 
i  te  api  742 : 

PARAU  FAAITE 

“No  te  mea  ua  oti  roa  to’u  feruri-maite-raa,  te  ite 
papu  nei  au  e,  aita  te  mau  titauraa  a  Sidine  Ritidoni 
ia  riro  oia  ei  peretiteni  no  te  Ekalesia  a  lesu  Mesia  i 

te  Feia  Mo‘a  i  t% ^lau  Mahana  popea  Neit  i  faa- 
tumuhiâ  i  rotô  i  te  parau  mau.  U a  vare  au  i  ta’na 
mau  parau  haavare;  e  teie  neit  te  hinaaro  nei  au  e 
faaara  i  te  fêiâ  atoa  tei  au  maitai  mai  ia’u,  ia  ara 
ratou  ia’na  e  i  ta’na  maii  orama  haavare  e  ta’na  mau 
heheuraa  haavare.  O  te  Tino  Ahuru  ma  Piti  te  mau 
taata  tia  ia  aratai  i  te  Ekalefj^.”  ^  Papaihiae 
Viliamu  Mareko.  Navu ,  9  Ditema,  1844. 

A  hi‘o  maitai  na  i  te  tuuraa  reo  o  teie  nei 
faaite  na  Mareko  nei,  a  feruri  na  i  te  huruo  te 
taata  i  tuu  i  to’na  i’oa  i  raro  a’e  i  taua  pa- 
rau  pororaa  ra  e  te  tumu  hoi  i  porohia’i  taua 
fparau  ra,  oia  hoi  te'  fMiteraa  e  â  i'na  Tino 
Ahuru  ma  Piti  te  feid  e  au  no  te  fdntere  i  te 
Ekalesiâ  i  te  poheraa’tuUePerophêta  ra  e  a 
pahono  mai  na  i  teie  nei  parau:  Eaha  râ  ïa  te 
tumu  i  tuu  ai  oia  i  taua  reo  ra  i  rotb  i  ta’na  ra 
parau  jvdroraa  mai  te  mea  e  tei  reira  iho  oia  i  te 
maiti-raa-hia  e  a  ore  ra  i  te  faataa-raa-hia  o 
losepha  tamaiti  i  roto  i  te  hoê  oroa  o  tei  faa- 
terehia  e  ana  mai  tei  faahitihia  ’e  Upoououo 
ra  raua  Ioane  H.  Kata,  oia  hoi  i  te  naôraa  oia 
ra  e  o  na  lino  Ahuru  ma  Piti  te  feia  e  au  no  te 
faatere  i  te  Ekalesia.  Eaha  râ  ïa  oia  i  ore  naô 
ai  e:  “o  reira  iho  vau  i  taua  anotau  ra  e  ua  faa- 
roo  vau  ia  Iosepha  metua,  te  Peropheta,  i  te 

faaitenm  i  te  i‘oa  o  to’n:i  monof  ”  Ua  riro  te 
parau  pororaa  i  nia  nei  e  oia’toa  te  mau  ohipa 
i  ravehia  e  Mareko  ei  patoi  papu  i  te  parau 
no  te  maitiraa  e  a  ore  ra  no  te  faataaraa  a 
Iosepha  tamaiti. 

Te  faaite  nei  o  Iosepha  tamaiti  na  roto  i 
ta’na  parau  tapu  o  tei  tuuhia  i  raro  nei  e  aore 
roa  oia  i  parau  e,  ua  tuuhia  mai  te  hoê  heheu- 
raa  i  te  Peropheta  o  tei  faataa  ia’na,  oia  hoi 
Iosepha  tamaiti,  ei  mono  i  to’na  ra  metua. 

“Aore  roa  vau,  o  Iosepha  tamaiti,  i  ite  i  te  heheu- 
raa  i  faahitihia  e  Upoououo  i  roto  i  ta’na  parau  i 
roto  i  te  haavaraa  no  te  fenua  tiaraa  hiero,  e  o  tei 
faaite  mai  e  ua  maitihia  vau  e  to’u  ra  metua  ei  mono 
ia’na;  aore  au  i  ite  i  taua  heheuraa  ra  e  ua  tuuhia  i 
mua  i  te  aro  o  te  mau  toroa;  aore  au  i  ite  e  ua  tuuhia 
anei  e  aore  hoi  au  i  ite  e  aita  i  tuuhia.  Aore  au  e 
parau  atu  nei  e  ua  tuuhia,  area  ia’u  nei,  aore  ïa  vau 
e  faaite  atu  nei  e,  ua  tuuhia  mai  te  hoê  heheuraa  mai 
te  reira  te  huru.  I  to’u  nei  iteraa  ra,  aore  roa  ïa  tau 
vaha  i  parau  i  te  reira  parau.  O  teie  râ  ta’u  parau, 
Aore  roa  vau  i  ite  i  te  hoê  a‘e  vahi  iti.  Aore  au  i 
ite  i  taua  heheuraa  ra  e  ua  tuuhia  mai  anei  e  aore  i 
tuuhia  mai.  E  ore  roa  e  tia  ia’u  ia  parau  atu  e, 
ahiri  taua  heheuraa  ra  i  horoahia  mai  e  aita  râ  i  tuu- 
hia  i  mua  i  te  aro  o  te  mau  toroa  ra,  ua  riro  ïa  ei 
mea  mana.  E  tia  roa  to’u  nei  faatoroaraa  i  raro  a‘e 

i  te  mau  ture  a  te  Ekalesia  “Faaapihia”  i  te  toroa 
ta’u  e  mau  nei  ore  noa’tu  horoahia  mai  te  hoê  he- 
heuraa  i  to’u  metua  no  te  reira.  Oia  mau  ïa,  ua 
papu  roa  ia  outou  e  te  mau  haava;  te  faaite  papu  atu 
nei  au  e,  e  tia  roa  to’u  nei  faatoroaraa  e  te  tuuraa 
mai  i  te  mana  ia’u  nei  o  ta’u  e  mau  nei  mai  te  horoa- 
ore-hia  mai  te  hoê  heheuraa  i  to’u  metua  no  te  reira. 
Te  titau  nei  au  i  taua  vahi  ra.” 

“Aita,  aita  vau  i  parau  atu  e,  ua  faatoroahia  vau  e 
to’u  metua;  aita  vau  i  parau  i  taua  parau  ra.  Aita 
vau  i  faatoroahia  e  to’u  metua  ei  mono  no’na;  mai 
te  au  i  to’u  ite  i  te  parau  ra  e  faatoroaraa,  aita  vau  i 
faatoroahia.” 

Iritihia  no  roto  mai  te  buka  mau  miuute  no  te 
haavaraa  tiaraa  hiero,  api  63,  79. 

Ua  tamata  ana‘e  teie  mau  taata  i  tefaatere  i 
te  Ekalesia  “Faaapihia”  nei  i  te  faatia  i  te 
hoê  ekalesia  na  ratouiho,e  te  faaitepapu  mai 
nei  ta  ratou  iho  parau,  mai  te  tia  ore  ia  maro- 
hia  taua  vahi  ra,  e  te  faataaraa  i  faahitihia  e 
Upoououo  ra,  aore  roa  ïa  i  tupu  e  hoê  iti  a’e. 

Te  na  ô  maira  te  parau  a  lakobo  Upoououo: 

“Ua  ite  au  i  te  hoê  apooraa  o  tei  faatupuhia  i  te 
tau  toetoe  i  te  matahiti  1843,  i  Navu,  Ilinoise,  i  mua’ 
tu  i  te  taparahi-raa-hia  o  Iosepha  Semita  metua,  ei 
reira  te  faataa-raa-hia  e  a‘na  i  to’na  mono,  e  ua 
maitihia  ta’na  tamaiti  o  Iosepha  ei  mono  no’na.  0 

Iosepha  Semita  (metua)  te  auvaha  parau,  o  tei  putu- 
putu  mai,  o  Iosepha,  e  o  Haeramu  Semita,  e  o  loane 
Tela,  e  te  tahi  iho  â  mau  taata,  o  tei  paraparau  atoa 
mai  i  taua  putuputuraa  ra. 

“I  te  reira  apooraa  te  maiti-raa-hia  o  Iosepha  (ta- 
maiti)  e  to’na  metua  e  Iosepha  Semita  ei  mono 
no’na.  Ua  faatoroahia  oia  e  ua  faatahinuhia  i  roto  i 
taua  apooraa  ra,  na  te  patereareha  na  Haeramu  Se- 
mita  i  faatahinu  ia’na,  e  na  to’na  metua  o  Iosepha  i 
haamaitai  e  i  faatoroa  ia’na,  e  na  Nuela  K.  Uitine  i 
ninii  i  te  hinu  i  nia  iho  i  to’na  upoo,  ua  faataahia 
oia  i  reira  ei  mono  i  te  toroa  no  to’na  metua.” 

E  mea  tia  roa’tu  ia  faaite  papu  i  ô  nei  e,  e 
rave  rahi  o  te  mau  taata  o  tei  faahitihia  te 
mau  i‘oa  i  nia  nei,  o  tei  tamata  i  te  faariro  ia 
ra  tou  iho  ei  mono  no  te  Peropheta  e  “o  tei  titau 
i  te  parahiraa  o  Mose  ra”,  ei  muri  mai  ,iri  tia’ 
tura  ratou,  e  te  feia’toa  ipee  ia  ratou  ra,  i  roto 
ï  te  Ekalesia  i  parauhia  ra  e  “Ekalesia  Faa- 
apihia”  ma  te  tahopu  atu  ia  Iosepha  tamaiti 
ei  mono  mau,  ia  faufaa  ore  râ  ta  ratou  ra  ta- 
mataraa  i  te  faariro  ia  ratou  iho  ei  upooiroto 
i  te  Ekalesia  tumu  ra. 

Eita  roa  vau  e  pee  atu  i  te  tiaraa  i  fariihia  e 
Upoououo  i  teparauraa,  oia  mau  te  ite  papue 
eparau  hape  ta’na;  e  riro  e,  tei  reira  iho  oia  i 

te  tuii-raa-hia  te  rima  e  a  ore  ra  itehaamaitai- 
raa-hia  te  tamaiti  a  Iosepha  i  mnri  a‘e  i  te 
bapetizo-raa-hia  oia,  o  te  tumu  ïa  i  aruriai  to’ 
na  mana‘o  i  nia  i  te  buru  mau  o  te  ohipa  i  rave- 
hia. 

0  Ioane  H.  Kata,  metua,  te  hoê  atoa  taata 
o  tei  parau  e,  ua  faaitehia  o  Iosepha  tamaiti 
i  te  rima  i  roto  i  te  hoê  putuputuraâ  i  Navu  ei 
mono  i  to’na  rametua.  E  au  atoa  ïa  te  mau 
parau  i  tatarahia  a;  e  nei  ei  patoiraa’tu  i  te 
mau  titauraa  a  Uaita  raua  o  Upoououo  ei 
patoiraa  i  ta  Kata. 

E  taio  a‘e  na  tatou  i  te  hoê  parnu  i  roto  i  te 
ture  no  teie  nei  faataa-raa-hia  o  losepha  ta- 
maiti  nei. 

“E  ia  ite  papu  mai  hoi  outou,  e  aita  atu  e  taata  i 
haapaohia  ei  farii  i  te  mau  faaueraa  e  te  parau  he- 
heuraa  e  tae  noa’tu  i  to’na  rave-raa-hia  mai  (e  a  ore 
ra  to’na  poheraa),  mai  te  mea  e  ia  ati  tnai  oia  ia’u.” 

B.  F.  S.  43:1;  B.  F.  43:3. 

Ua  taa  maitai  maoti  ïa  e  ua  papu  roa  te 
parau  i  roto  i  teie  ture  i  nia  nei  e  aore  roa  o 
Iosepha  tamaiti  i  faataahia  e  to’na  metua  ei 
mono  ia’na;  inaha,  te  na  ô  maira  te  ture  e, 
aore  roa  te  hoê  i  faataahia  no  te  fariiraa  mai 

i  te  mau  faaueraa  e  tae  noa’tu  i  te  rave-ê-raa- 
hia’tu  oia  ra,  e  te  ite  nei  tatou  na  roto  i  ta 
ratou  iho  ra  mau  titauraa  e  ua  maiti-ê-hia’na 
o  Iosepha  tamaiti  hou  a‘e  a  ravehia’tu  ai  Io- 
sepha  metua. 

Te  na  ô  maira  taua  ture  ra,  aita  roa  e  tia  ia 
maiti  te  hoê  ei  mono  no  Iosepha  metua  maori 
râ  ua  taiva  atu  oia  i  te  Atua  ra.  O  te  i’eo  iho 
teie  no  te  Atua  tei  patoi  atu  i  te  mau  faaiteraa 
a  Laimana  Uaita,  e  lakobo  Upoououo,  e  Ioane 
H.  Kata  metua,  e  vetahi  atu  â  o  tei  au  ta 
ratou  parau  i  teie. 


Salt  Lake Citt.Utah. 

AORE  ROA  O  IOSEPHA  TAMAITI  I  FAA- 
TOROAIIIA  E  TE  HOE  APOORAA 
RAHI  E  A  ORE  RA  TE  HOE  AMCJI- 
RAA  RAHI  A  TE  EKALESIA  A  IESU 
MESIA  I  TE  FEIA  MO‘A  I  TE  MAU 
MAHANA  HOPEA  NEI. 

(A  hi*o  te  tapao  numera  3  i  te  haamataraa) 

Toopae  nau  taata  rarahi  o  tei  ohipa  i  te 
faaapiraa,  oia  o  Yiliamu  Mareko,  Zenosa  H. 
Gurule,  W.  W.  Belea,  Iasona  Birigi,  e  o  Sa- 
muêla  Paua,  o  ratou  na  taata  toopae  o  tei  rave 
i  taua  ohipa  i  parauhia  ra  e  e  faatoroaraa  ia 
Iosepha  tamaiti. 

E  teie  nei  taata  o  Viliamu  Mareko  o  ta  tatou 
i  ite  a‘e  nei  e  no  roto  oia  i  te  pupu  o  Sidine 
Ritidoni  e  o  tei  faaite  atea  noa  e,  ia  oti  roa 
Wna  ferure-papu-raa-hia  i  te  9  no  Ditema, 
matahiti  1844,  ua  haavarehia  oia  na  roto  i  te 
mau  haapiiraa  have  a  Sidine  Ritidoni ,  e  i 
muri  mai  i  te  feruri-papu-raa  oia  ra  faaite 
atura  oia  i  te  taata’toa  e  o  na  Tino  Ahuru  ma 

Piti  te  feia  tia  maitai  no  te  faatere  i  te  Ekale- 
sia;  e  inaha,  i  faaea  noa’na  oia  e  ua  maoro  na 
pue  matahiti  ma  te  hoê  melo  vare‘a  taoto  ra 
i  roto  i  te  Ekalesia  e  a  ore  ra  o  tei  pee  âtu  i 
te  hoê  o  na  pupu  i  haavarehia  ra,  o  oia  mau 
te  taata  rahi  i  te  rave  i  teie  nei  ohipa  e  o  oia 
hoi  te  auvaha  parau  i  taua  faatoroaraa  ra. 

Teie  nei  taata  o  Zenosa  H.  Gurule  nei,  o  ta 
tatou  i  ite  atoa  a‘e  nei  §  ua  pee  atu  oia  ia  Ta- 
rage  o  tei  faariro  ia’na  iho  ei  mono  mau  e  i 
muri  mai,  pee  atura  ia  Viliamu  Semita.  I  roto 
i  te  Ekalesia  tumu  ra  e  peretibutero  oia,  o  te 
piti  ïa  i  roto  i  teie  nei  ohipa. 

0  W.  W.  Belea,  o  tei  faatoroahia  e  Gurule  ei 
peretibutero  i  roto  i  te  Ekalesia  “Faaapihia”. 
E  mai  roto  mai  â  i  te  matahiti  1857  o  te  hoê 
oia  o  na  Tino  Ahuru  ma  Piti  e  i  te  matahiti 
1859  e  tauturu  ïa  oia  i  roto  i  te  hoê  peretiteni- 
raa  aore  e  peretiteni.  O  te  toru  ïa  i  roto  i  teie 
nei  ohipa  no  te  faatoroaraa  i  te  hoê  pereliteni. 
(Aita  roa’tu  o  Viliamu  Belea  raua  o  Samuela 
Paua  i  bapetizohia  iroto  i  te  Ekalesia  tumu, 
e  noa’tu,  te  farii  noa  nei  te  mau  taata  Sanito  i 
to  raua  mana  ore.  E  hape  anei  tereira?  E, 
e  hape  roa  ïa . ) 

Area,  te  tahi  pae  o  ratou  o  tei  faatupu  i  tei 
parauhia  ra  e,  o  te  tino  ïa  o  tei  faarirohia  ei 
Ekalesia  “Faaapihia”  (e  riro  e  na  150  te 
rahiraa  o  ta  ratou  pue  taata— Buka  mau  mi- 
nute  no  te  haavaraa  tiaraa  hiero,  api  39) ,  i 
vai  noa’na  ïa  ratou  mai  te  mau  melo  vare‘a 
taoto  ra  i  na  matahiti  hoê  ahuru  e  ma  ono  e  a 
ore  ra  i  pee  noa’na  ratou  i  te  mau  huru  liaa- 
piiraa’toa  i  raro  a’e  i  te  faatereraa  a  teie  nei 
feia,  oia  o  Tarage,  Uita,  Semita,  Tuterera, 
Tehaere  B.  Tomatona,  Galadeni  Bitope,  Iako- 
bo  C.  Beruterera,  Viliamu  Bikatona,  Garani- 
vila  Hederika,  Viliamu  Davida,  Davida  Viti- 
ma,  Sidine  Ritidoni,  Zadoka  Baruka,  W.  A. 
Minera,  Dr.  Makalelana,  e  e  rau  atu  â. 

Iritihia  no  roto  mai  te  buka  mau  minute  no  te 
haavaraa  tiaraa  hiero,  api  84,  85.  (A 
hi‘o  i  te  faaiteraa  i  iriti-taatoa- 
hia  i  te  api  18  i  mua  nei.) 

Te  na  hea  maira  te  haapiiraa  a  te  ture  i  teie 
nei  mau  melo  vare‘a  taoto  nei? 

“1.  0  te  haamataraa  hoi  teie  no  te  ahururaa  a 

to’u  ra  mau  taata;  e  i  muri  a‘e  i  te  reira,  o  tauafeia 
o  tei  horoa  i  te  ahururaa  ra,  e  aufau  ratou  i  te  mau 

matahiti  atoa  i  te  ahuru  no  te  tupu-rahi-raa  o  ta 
ratou  atoa  ra  mau  faufaa,  ei  ture  tamau  te  reira  na 
ratou  e  a  muri  noa’tu,  na  to’u  ra  autahu‘araa  mo‘a, 
te  na  reira  maira  te  Fatu. 

’‘2.  Oia  mau  e  parau  atu  vau  ia  outou,  e  tupu 
teie  o  te  feia  atoa  o  te  haaputu  mai  i  te  fenua  i  Ziona 
e  ahururaa  i  ta  ratou  ra  tao‘a  i  hau,  e  haapao  hoi 
ratou  i  teie  nei  ture,  aore  ratou  a  tiahia  ia  faaea  i 
rotopu  ia  outou.” 

B.  F.  S.  106:1-2;  B.  F.  119:3-5. 

E  mea  maere  rahi  mau,  inaha,  notehaapao 
ore  hoi  i  teie  nei  ture  i  pee  haere  atu  ai  te  feia 
faaroo  paruparu  e  rave  rahi  na  muri  i  te  feia 
o  te  aratai  i  te  pupu  rii  na  nia  i  te  e‘a  tia  ore 
e  no  reira  hoi  ratou  i  ore  ai  i  farii  ai  i  te  taata 
i  au  no  te  faatere  i  te  Ekalesia;  e  inaha,  te 
vai  ra  hoi  i  roto  i  te  buka  i  parauhia  ra  e 
“Buka  Fafau  Sanito”  a  te  Ekalesia  “Faa- 
apihia,  i  roto  i  te  parau  matamua  mau  i  parau- 
hia  ra  e  e  heheuraa,  te  hoê  faaueraa  ia  auraro 
hia  te  ture  no  te  tuhaa  ahuru. 

"Ia  nehtnelae  to  te  ekalesia  pororaa  i  te  evanelia, 
e  ei  ravea  i  te  faatupuraa  ite  ture,  e  amui  te  ahuru 
ma  piti  i  te  epititopo  ia  haapao  i  te  ture  no  te  ahuru- 
raa;  e  ia  hi‘o  maitai  ratou  i  mua  i  te  aro  no  te  Atua 
te  nniu  faufaa  i  na  reirahia  mai  e  rave-mau-hia  no  te 
ekalesia  ana‘e  ra,  eiaha  ei  mauhaa  i  roto  i  te  rima 

no  te  taata  hoê  ei  faaheporaa  atu  i  te  tahi  pae  taata, 
e  ei  faarahi  ia’na  iho  e  te  hoê  atu  â  noa  atu  to’na  ra 
huru. 

“Mai  ia’u  e  ora  nei,  te  na  reira  maira  te  Fatu,  i 
te  ravea  ta  outou  i  haapao  i  teie  nei  oliipa,  ia  na 
reira-atoa-hia  outou  i  te  haavahia  ia  tae  i  te  inahana 
haavaraa  ra.” 

B.  F.  S.  114,  i  horoahia  i  Atopa  7,  1861. 

Mai  te  mea  ra  teie  nei  feia  i  faaapi'  i  te  Ekale- 
sia  iiei  e  aore  ratou  i  haapao  i  te  hoê  ture  e  a 
ore  ra  i  te  hoê  peu  i  matarohiara  i  te  matahiti 
1860. 

Ua  tairuruhia  te  Apooraa  Eahi  matamua  a 
te  Ekulesia  tumu  ia  au  rnaite  i  te  heheuraa: 

“Ua  haaputuhia  mai  i  teie  nei  mahana  i  te  apoo- 
raa  taatoa  na  te  tahu‘a  rarahi  e  piti  ahuru  ma  maha 
i  te  fare  no  Iosepha  Semita  (metua),  na  roto  i  te 
parau  heheuraa,  e  ua  hamata  ratou  i  te  faatupu  i  te 
apooraa  teitei  a  te  Ekalesia  a  te  Mesia,  o  tei  faaauhia 
ia  hoê  ahuru  ma  piti  tahu‘a  rarahi,  e  ia  hoê  e  a  ore 
ra  ïa  ia  toru  noa'tu  peretiteni  ia  au  i  tei  titauhia  mai. 
Ua  haapaohia  i  te  apooraa  teitei  i  te  parau  lieheuraa 
ei  faaotiraa  i  te  mau  peapea  rarahi  ia  tupu  mai  i  roto 
i  te  ekalesia,  o  te  ore  e  oti  i  te  ekalesia,  e  te  apooraa 
a  te  epitetopo  e  mauruuru  atu  ai  te  feia  ohipa.” 

B.  F.  S.  99:1;  B.  F.  102:1-2. 

I  te  tairururaa  te  feia  i  faaapi  i  te  Ekalesia  ra 

i  te  hoê  Apoovaa  Teitei,  aoi-e  roa  a‘e  ïa  a  ratou 
e  parau  tuuhia  mai  (heheuraa)  mai  te  au  i  ta 
ratou  i  faaite  i  mua  a‘e  nei. 

Te  faaite  maira  o  E.  C.  Birigi  i  roto  i  ta’na 
parau  i  roto  i  te  haavaraa  tiaraa  hiero  e: 

“Aore  au  i  ite  papu,  te  manao  nei  râ  vau  e  e  mea 
maitihia  te  Apooraa  Teitei.” 

Te  faahiti  nei  oia  i  roto  i  te  parau  i  nia  nei 
i  te  amuiraa  i  tairuruhia  i  te  inatahiti  1860  i 
Amboy. 

Iritihia  no  roto  mai  te  buka  mau  minute  no 
tehaavaraa  tiaraa  hiero,?pi  199. 

Mai  roto  mai  â  i  te  matahiti  1852,  te  vai  ra 
ïa  e  toofann  nau  taata  na  roto  i  na  Tino  Ahuru 
ma  Piti  i  roto  i  te  Ekalesia  “Faaapihia”  ra  e 
aore  hoi  a  ratou  e  heheuraa  i  faaitehia  mai. 

Aore  hoi  a  te  feia  i  faaapi  i  te  Ekalesia  nei 
e  heheuraa  e  aore  ratou  i  haapao  noa’tu  i  te 
reira,  faatoroa  noa  ihora  ratou  i  te  hoê  pue 
taata  i  rotopu  i  te  feia  i  faaapi  i  te  Ekalesia 
ra;  maiti  ihora  ratou  e  faataa  ihora  i  na  taata 
toohitu  ei  Tino  Ahuru  ma  Piti. 

Te  na  ô  ra  o  Iosepha  tamaiti  i  roto  i  ta’na 
parau: 

“E  riro  e  i  roto  i  te  arauiraa  a  te  Ekalesia  “Faa- 
apihia”  i  te  matahiti  1852  (te  na  reira  niaira  te  parau 
fafau)  te  faataa-raa-hia  vêtaitahi  raau  apOEctolo  a 
te  Ekalesia  “Faaapihia”  ra.  Maitihia  ihora  e  too- 
iiitu  no  roto  raai  i  te  mau  taeae,  e  a  ore  ra  i  te  mau 
peretibutero  e  a  ore  ra  i  te  raau  ororaetua  o  tei  tae 
atu  i  reira,  raaitihia  ihora  ratou  e  faataahia  ihora 
ratou  no  te  toroa  aposetolo  ra.” 

Iritihia  no  roto  mai  te  buka  raau  rainute  no  te 
havaraa  tiaraa  hiero,  api  81. 

E  inaha,  i  te  maitl-raa-hia  tia  Tino  Ahuru 
ma  Piti  tumu  i  te  matamna  ra,  o  tei  faataa- 
hia  i  te  tau  o  Iosepha  mctua  ra,  ua  riro  ïa  te 
reira  ei  mea  faufaa  rahi  i  te  mana‘o  o  te  Fatu 
ra,  inaha,  ua  maiti  hoi  te  Atua  e  ua  faataa  o 
Iosepha  metua  i  na  ite  e  toru  i  te  Buka  a  Moro- 
mona  ra  ei  maiti  i  na  taata  hoê  ahuru  ma  piti 
mai  te  au  i  to  ratou  ra  huru  au  maitai.  I  roto- 
pu  i  na  ite  tootoru  nei,  ua  faataahia  ïa  e  too- 
piti  no  te  raveraa  i  teie  nei  ohipa  rahi  na  roto 
i  te  hoê  heheuraa  o  tei  tuuhia  mai  e  te  Atua  ra: 

“6.  E  i  teie  nei,  inaha,  te  horoa  atu  nei  aa  ia  oe 
Oliva  Kauderi,  e  ia  Davida  Vitima  hoi,  ia  inairai  orua 
i  te  Ahuru  ma  Fiti  o  te  noaa  ia  ratou  te  raau  hinaaro 
ta’u  i  faaite  atu  nei;  e  na  to  ratou  rnau  hinaaro  e  ta 
ratou  raau  ohipa,  e  ite  ïa  orua  ia  ratou;  e  ia  iteahia 

c  orua  ra  e  faaite  atu  ia  orua  i  teie  nei  mau  mea  ia 
ratou  ra.” 

B.  F.  S.  16:6;  B.  F.  18:37-39. 

“12.  Ia  outou  râ  (i  te  Ahuru  n\a  Piti ) ,  e  ia  ratou 
(te  Peretiteniraa  inatamua),  o  tei  faataahia  e  outou 
atoa  ei  faaa’o  e  ei  aratai  ia  outou,  tei  ia  outpu  te  ho- 
roa-raa-hia  te  mana  no  teie  nei  autahu’araa  no  te  mau 
mahana  e  no  te  taime  hopea,  tei  reira  hoi  te  tuuraa 
parau  i  te  hoperaa  mau  o  te  tnau  tau  ra,  o  te  mana  i 
mauhia  e  outou  e  ratou  atoa  e  tei  noaa  ia  ratou  te 
tuuraa  parau  i  te  mau  taime  atoa  mai  te  haamata- 
raa  i  te  hamaniraa  i  te  mau  mea  atoa;  oia  mau  hoi 
ta’u  e  parau  atu  ia  outou  nei,  o  te  mau  taviri  no  te 
tuuraa  parau  tei  fariihia  ia  outou,  no  ô  roa  mai  ïa 
mai  te  mautupuna  mai;  e  i  te  hopea  roa  nei,  ua  to- 
nohia  mai  ïa  mai  te  ra‘i  mai  ia  outou  nei.” 

B.  F.  S.  105:12;  B.  F.  112:30-32. 

Ia  hi‘oh  ia  te  titauraa  a  teie  nei  Ekalesia  i  te 
monoraa  mau  i  te  Ekalesia  i  faatiahia  i  te  ma- 
ahiti  1830  ra,  e  hi‘o  rii  a’e  na  tatou  i  te  parau 
fafau  i  haapiihia  e  ratou  ra. 

Te  titau  ra  ïateienei  Ekalesia  “Faaapihia” 
nei  i  te  monoraa  i  te  mau  faufaa  a  te  Ekalesia 
tumu  ra  i  te  hoê  maa  tuhaa  fenua  i  Initepeni- 
teni,  Misouri.  Faatae  ihora  raton  i  tê  hoê  horo- 

raa  i  te  hoê  Ekalesia  i  parauhiara  e  “Te  Eka* 
lesia  a  te  Mesia”  (Hederikaite)  i  Initepeniteni, 
i  mua  i  te  aro  o  te  haavaraa  matamua  i  Ame- 
rika,  i  te  pae  i  te  tooa  o  te  râ  i  te  mataeinaa 
ra  i  Misouri,  i  te  tuhaa  i  te  tooa  o  te  râ  i  te  oi- 
re  ra  i  Kanasasa,  Misouri. 

I  roto  i  ta  ratou  ra  hororaa,  te  titau  ra  ïa  ta- 
ua  Ekalesia  “Faaapihia”  ra  i  to’na  mau  tia- 
raa  i  nia  iho  i  te  hoê  maa  vaehaa  fenua  o  tei 
parauhia  e  o  te  Tiaraa  Hidro  i  Initepeniteni. 
Faaau  ihora  ratou  i  te  feia  i  hau  i  te  paari  e 
te  ite  i  te  ture,  tuu  atura  ratou  i  te  mau  ravea 
paari  atoa  o  tei  noaa  mai  ia  ratou  i  roto  i  ta 
ratou  ra  imiraa.  Ua  hope  te  mau  aroa  atoa 
ra  i  te  paheruhia  e  ratou.  Ravehia  ihora  taua 
mârôraa  ra  i  te  raveraa  matamua  i  mua  i  te 
aro  o  te  haava  mataeinaa  ra,  o  Philipa,  e  i  re- 
ira  upootia  atura  te  pae  o  taua  Ekalesia  “Faa- 
apihia”  ra,  e  i  muri  mai,  horo  faahouhia  iho 
ra  taua  ohipa  ra  i  mua  i  te  aro  o  te  tiripuna 
hororaa,  e  i  muri  a’e  i  te  hi‘opoa-maite-raa- 
hia  te  mau  vahi  atoa  o  teie  nei  ohipa,  faaoti- 
hia  maira,  e  na  ô  maira: 

“la  au  i  te  mau  vahi  i  faaitehia  a’e  nei,  te  baapa- 

rarihia  nei  ïa  te  faaotiraa  a  te  haava  matamua  e  te 
faaorehia  nei  te  hororaa  matamua”. 

Te  faaite  maira  anei  te  hoê  a’e  reo  i  roto  i 
teie  nei  faaotiraa  e  ua  riro  taua  fenua  ra  i  te 
Ekalesia  “Faaapihia”,  e  te  mau  nei  râ  te  He- 
derikaite  i  teie  nei  fenua  ei  faufaa  na  te  Eka- 
lesia  “Faaapihia”?  Aore  roa  ïa  e  hoê  iti  a’e. 

E  homa  ino  ma,  eiaha  outou  e  mana‘oe  hoê 
tiaraa  iti  a‘e  na  te  Ekalesia  “Faaapihia”  i  ro- 
to  i  taua  tufaa  fenua  ra  i  haamaitaihia  e  Iose- 
pha,  te  peropheta. 


Salt  Lake  City.Utah. 

AORE  ROA  TE  PARAU  A  TE  EKALESIA 
I  PARAUHIA  RA  E  “EKALESIA  FAA- 
APIHIA”  I  AU  I  TE  TURE  I  TE  NA 
ORAA  E  E  IRI MAI  TE  TOROA  PERE- 
TITENI  O  TE  EKALESIA  I  NIA  I 
TE  HUAAI  A  IOSEPHA,  TE  PERO- 
PHETA. 

C  A  hi'o  i  te  tapao  numera  4  i  te  haamataraa  ) 

(A)  Aore  roa  te  ture,  mai  te  au  i  tei  faa- 
itehia  i  te  pene  104,  irava  17,  18  o  te  Buka 
Fafau  (Sanito),  i  faatia  i  taua  titauraa  ra: 

“17.  E  ohipa  na  te  Ahuru  ma  Piti  i  roto  i  te  mau 
amaa  rarahi  atoa  no  te  Ekalesia  i  te  faatoroa  i  te 
mau  Haapii  Evanelia,  (  oia  hoi  Patereareha  )  iafaa- 
itehia  mai  ratou  i  te  reira  na  roto  i  te  heheuraa. 

“18.  Te  huru  no  teie  nei  autahu‘araa  (oia  hoi 
Patereareha)  ua  haamauhia,  ia  hee  mai  mai  te  me* 
tua  mai  i  nia  i  te  tamaiti,  e  i  te  tiaraa  mau  ra  e  i  nia 
mau  ïa  i  te  huaai  i  maitihia,  e  o  tei  parauhia  maira. 

I  te  anotau  ia  Adamu  râ  te  faatumuraa-hia  te  reira 
huru,  e  ua  faâterehia  mai  na  nia  i  te  huaai  mai  rei- 
ra  mâi,  mai  teie  i  mïiri  nei:  n 

B,  F.  S,  104:  17-18;  B,  F.  107:  39-41. 

Ia  tai‘ohia  na  irava  parau  i  tuuhia  i  nia  uei, 
te  itea  papn  ra  ïa  e  te  faahiti  ra  ïa  i  te  mau 
Orometua  Haapiti  Evanelia  oia  hoi  i  te  mau 
Patereareha,  eiaha  ra  i  te  Peretiteni  o  te  Eka- 
lesia  ra.  Te  irava  17,  te  hoê  faaue  ïa  i  te  Ti- 
no  Ahuru  ma  Piti  e  faatoroa  ratou  i  te  mau 
Patereareha  o  tei  faaitehia  i  ratou  na  roto  i  te 
heheuraa.  Te  haapii  faahou  mai  nei  te  irava 
18  i  na  Tino  Ahuru  ma  Piti  o  teie  nei  liuru  au- 
tahu‘araa,  oia  te  Patereareharaa,  e  iri  mai  ïa 
maite  metua  mai  i  nia  i  te  tamaiti,  no  te  mea 
hoi  e  faufaa  mau  ïa  na  te  huaai  a.  tei  maitihia 
na  roto  i  te  heheuraa  ra. 

E  piti  noa  iho  ra  autahu‘araa  i  roto  i  te  Eka- 
lesia,  ta  Aarona,  oia  hoi  te  iti,  e  ta  Melehize- 
deka,  oia  hoi  tei  hau  i  te  teitei,  e  rave  raln  râ 
te  mau  toroa  i  roto  te  tahi  e  te  tahi,  oia  hoi  te 
mau  pupu  toroa. 

“E  Haapii  Evanelia  te  Patereareha.  ” 

B.  F.  S,  api  360,  i  raro  a‘e  i  te  upoo  parau  “E 
mau  Haapii  Evanelia.” 

“39.  No  reira  ra,  o  Lameha  te  inetua  o  Noa,  o 
Metusela,  o  Enoha,  o  lareta,  oMalaleela,  o  Kainana, 
o  Enosa,  o  Seta ,  e  o  Adamu  hoê  â  ïa  o  i’atou  tau  i  te 
oraraa  i  teie  nei  ao,  e  e  ore  roa  hoi  e  patoihia  te  pa- 

rau  e  e  feia  haapii  parau  tia  ana‘e  ratou  ra.” 

A’oraa  II  no  te  Faaroo,  irava  39,  B.  F‘  api  17. 

I  tai‘o  maoti  ïa  tatou  i  te  parau  i  nia  nei  ra, 
te  ite  nei  ïa  tatou  e  te  ora  ra  o  Adamu  e  na 
kuaai  e  vau  no  roto  inai  ia’na  ra,  ua  ite  hoi 
tatou  e  e  mau  Patereareha  ana‘e  ratou  atoa  ra, 
o  vai  râ  ïa  te  taata  rnârô  parau  e  tia  mai  i  te 
na  ôraa  mai  e  e  mau  Peretiteni  ana‘e  ratou  no 
te  Ekalesia?  (Mai  te  mea  e  parau  mau  ta  te 
Sanito,  e  riro  teie  na  Patereareha  e  vau,  i  te 
tau  no  Adamu,  ei  peretiteni  ana‘e  ratou  i  te 
tau  lioê.  E  hape  auei  to  te  Sanito  mana‘o? 

E,  e  hape  roa  ïa.  ) 

I  roto  i  na  irava  i  muri  mai  i  na  irava  17  e 
te  18  i  faahitihia  i  nia  nei  i  roto  i  te  pene  104, 
te  faaitehia  mai  nei  ïa  te  tau  i  faatoroahia’i  te 
mau  huaai  a  Adamu  e  te  faaite-atoa-hia  mai- 
ra  te  parau  e  e  mau  Tahu‘a  Karahi  ana‘a  ra- 
tou  atoa  ra,  aore  râ  i  na  ôhia  mai  e  e  mau  Pe- 
retiteni  ratou  no  te  Ekalesia  e  a  ore  ra,  e  mau 
Peretiteni  ratou  no  te  Autahu‘araa  Rahi  ra. 

Te  faaite  mai  nei  te  parau  a  te  Atua  e  e  ere 
o  Seta  i  te  matahiapo  i  rotopu  i  te  huaai  a 
Adamu  ra. 

(B).  Aore  roa  te  ture,  mai  te  au  i  tei  fa- 
fauhia  i  te  pene  107  e  te  irava  18  o  te  Buka 
Fafau  (Sanito) ,  i  faaite  mai  e  e  hee  tia  mai  te 
toroa  Peretiteni  o  te  Ekalesia  i  nia  i  te  huaai 
a  Iosepha  metua  te  hilo. 

“18.  E  teie  nei,  to  parau  atu  nei  au  ia  outou,  no 
te  parau  i  te  fare  amuraa  maa,  o  tei  faauehia  e  au  e 
patu  outou,  no  te  amuraa  maa  no  te  mau  taata  êê  ra. 
Ia  patuhia  te  reira  mai  to'u  ra  i‘oa,  e  ia  topahia  to- 
u  i‘oa  i  nia  iho  i  te  reira,  e  ei  parahiraa  atoa  to  tau 
tavini  to  Iosepha  e  to’na  atoa  ra  utuafare  i  reira,  i 
tera  ui  e  e  tera  ui;  ua  t.uu  hoi  au  i  teie  nei  faatahinu- 
raa  i  nia  i  to’na  upoo,  ia  tuu-atoa-liia  ta’na  liaamai- 
*  tairaa  i  nia  i  te  upoo  o  to’na  ra  huaai  i  muri  mai  ia’- 
na;  e  mai  ta’u  i  parau  ia  Aberahama,  no  te  mau  nu- 
naa  o  t.e  ao  nei,  oia  atoa  ta’u  e  parau  i  tau  tavini  ia 
Iosepha,  i  roto  ia  oe,  e  i  to  oe  ra  buaai,  e  haamaitai- 
hia  ai  te  mau  nunaa  o  te  ao  nei.  No  reira,  ia  noaa 
i  tau  tavini  ia  Iosapha,  e  i  to’na  ra  huaai  i  muri  mai 
ia’na,  te  hoê  vahi  i  roto  i  to’nu  ra  fare,  i  tera  ui  e  i 
tera  ui,  e  a  mure,e  a  niure  noa  atu,  te  na  reira  maira 
te  Fatu  e  ia  mairihia  te  i‘oa  no  te  reira  fare  i  te  Fare 
no  Navu;  e  ia  riro  te  reira  ei  faaearaa  nehenehe  no 
te  taata,  ei  haamâruraa  i  te  rohirohi  no  te  feia  ha- 
haere,  ia  ite  oia  i  te  hanahana  no  Ziona,  e  te  hanahana 
hoi  no  teie  i  te  ofai  tihi  no  te  reira;  ia  noaa  atoa  hoi 
ia’na  te  a‘o  no  ratou  e  tei  faanohohia  e  au  ei  ohi  tui- 

roo,  e  ei  tiai  i  nia  i  to’na  ra  mau  patu.” 

B.  F.  S.  107:  18;  B.  F.  124:  56-61. 

Te  faaite  papu  mai  nei  teie  nei  pene  107 
(Sanito)  nei  e  e  mea  faauehia  o  Iosepha  e  oia 
atoa  te  feia  i  ati  mai  ia’na  ra,  ia  faatia  ratou  i 
te  hoê  fare  amuraa  maa.  Na  te  hoê  taiete 
amuiraa  faufaa  e  faatia  taua  fare  .ra,  e  rave 
rahi  te  feia  e  faatere  i  te  Ekalesia  o  te  rave  i 
te  tuhaa  faufaa  i  roto  i  taua,  taiete  ra,  e  para- 
hi  hoi  vetaitahi  i  roto  ra  e  e  rave  mai  te  tahi 
pae  i  te  faufaa  api  e  noaa  mai  mai  te  tahi  ui  e 
tae  noa’tu  i  te  tahi  ui. 

Ia  tai‘o  râ  tatou  i  na  irava  i  muri  nei  ra,  na 
te  reira  ïa  e  faaite  mai  i  te  auraa  o  taua  pa- 
rau  ra: 

“22.  No  reira,  te  parau  atu  nei  au  ia  oe  no  tau 
tavini  noVitoni  Naita,  la  haapao  oia  i  to’u  nei  hina  * 
aro,  e  tuu  oia  i  te  tufaa  na’na  iho  i  roto  i  tera  ra 
fare,  e  no  to’na  mau  huaai  i  muri  mai  ia’na,  i  tera 
ui  e  tae  noa  atu  i  tera  ui.” 

“23.  Oia  mau  e  parau  atu  vau  ia  outou,  a  t-uu  i 
tau  tavini  ia  Haeramu  ia  tuu  na  i  te  tufaa  i  roto  i  te- 
ra  ra  fare,  i  tei  au  ia’na  ihora,  na’na  iho  e  na  te  ui  i 
muri  mai  ia’na  i  tera  ui  e  i  tera  ui.” 

“24.  (Mai  te  reira’toa  te  faaueraa  ia  Isaaka  Ta- 
lana)” 

“25.  (Mai  te  reira’toa  te  faaueraa  ia  Yiliamu 
Mareko)” 

“2G.  (Mai  te  reira’toa  te  faaueraa  ia  Henere  G. 
Terueda)” 

“27,  A  tuu  i  tau  tavini  ia  Viliamu  Lau  ia  aufau 
na  i  te  tufaa  i  roto  i  tera  ra  fare,  na’na  iho  e  na  to’- 
na  ra  huaai  i  muri  mai  ia’na  i  tera  ui  e  i  tera  ui.” 

B.  F.  S.  107:  22,  23,  24,  25,  26,  27;  B.  F.  124:  74, 
77,  78,  80,  81,  82. 

ï  roto  i  te  irava  22  i  faahitihia  i  uia  nei,  te 
na  ô  maira  ïa  te  parau  e  ei  reira  o  Iosepha  e 
to’na  atoa  ra  utuafare  puhapa’i,  mai  te  tahi 
ui  e  te  tahi  ui,  ei  roto  i  taua  fare  ra  o  tei  faa- 
tiahia  i  Navu  e  te  na  ô  atoa  maira  taua  irava 
ra  e: 

“Ua  tuu  hoi  au  i  teie  nei  faatahinuraa  i  nia  i 
to’na  opoo,  ia  tuu-atoa-hia  ta’na  haamaitai- 
raa,  (ia  parahi  oia  i  roto  i  te  fare  i  Navu),  i 
nia  i  te  upoo  o  to’na  ra  huaai  i  muri  mai  ia’- 
na.”  E  ia  hope  ta’na  ra  mau  faaueraa  no 
nia  i  te  haaparahiraa  i  te  mau  huaai  i  roto  i 
taua  fare  ra,  faahope  atura  te  Fatu  ra  i  ta’na 
parau,  na  ô  atura:  “No  reira,  ia  noaa  i  tau 
tavini,”  etc. 

(C)  Te  parau  nei  te  Ekalesia  “Faaapihia” 
e  ua  parari  te  Ekalesia  tumu  i  te  27  no  Tiunu 
1844,  oia  hoi  te  mahana  i  taparahihia’i  o  Iose- 
pha  metua  raua  o  Haeramu. 

Te  faatia  maoti  nei  te  mau  taata  o  te  parau 
i  taua  parau  ra  i  te  parau  a  te  feia  i  taparahi 
ia  Iosapha  raua  o  Ilaeramu  i  te  na  ôraa  ratou 
ra  e  i  te  poheraa’tu  raua  ra,  o  te  hopea  iho  ïa 
o  te  “Haapaoraa  Tumu”,  oia  hoi  te  Ekaleia 
Moromooa. 

Aore  roa  râ  to  mau  melo  aau  parau-tia  o  te 
Ekalesia  mau  i  farii  i  taua  parau  ra.  E  tia 
atoa  ïa  ia  tatou  i  na  ô  e  i  te  faasatauro-raa-hia 
te  Mesia  ra,  e  te  hopea  ilio  ïa  o  to’na  ra  Eka- 
lesia  (oia  hoi  te  haapaoraa  feia  mo‘a). 

Area  râ,  o  te  tïaraa  teie  o  tei  tiaturiliia  e  te 
Ekalesia  “Faaapihia”  ra.  Te  faarue  nei  ra- 
tou  i  te  mau  ohipa  atoa  a  te  Ekalesia  tumu  -o 
tei  ravehia  i  muri  mai  i  te  27  no  Tiunu,  mata- 
hiti  1844,  oia  te  mahana  i  taparahihia’i  o  lo- 
sepha  metua  ra. 

E  Uiraa—  Eaha  râ  o  tia’i  i  te  hoê  “Ekalesia 
o  tei  parari  ra”  ia  rave  i  te  hoê  ohipa.  o  te  riro 
ei  mea  faufaa  na  te  mau  melo,  e  a  ore  ra,  ea- 
ha  râ  ïa  ta’na  ra  mau  ohipa  tumu  e  riro  ai  ei 

inea  maaa  no  te  Ekalesia  Sanitof  no  te  mea 
ra  e  te  farii  nei  vatou  i  te  pene  104  e  107  o  tei 
neneihia  i  muii  mai  te  polie  o  losepha  metua 
mai  te  au  o  tei  papaihia  i  raro  nei. 

1  i'oto  ia  Mati  i  te  matahiti  1835,  i  heheuhia 
mai  ai  te  pene  ]04  no  te  Buka  Fafau  Sauito,  e 
107  ïa  no  te  Buka  Fafau  Moromona,  aore  râ  te 
reira  pene  i  neia  ei  buka  hou  a‘e  a  neneihia’i 
te  Buka  Fafau  i  Livapulu  (Liverpool)  i  te 
fenua  Baratane  i  te  matahiti  1845,  mai  te  au  i 
te  faaueraa  a  te  Ekalesia  o  tei  peretitenihia  e 
Birikama  Youne. 

I  te  reira’toa  anotau  te  nenei-raa-hia  to  pe- 
ne  107  no  te  Buka  Fafau  Sanito,  e  124  ïa  no 
te  Buka  Fafau  Moromona,  o  tei  heheuhia  mai 
i  roto  ia  Tenuare  i  te  matahiti  1841. 

I  te  matahiti  1835  te  poro-raa-hia  te  nenei- 
raa  matamua  o  te  Buka  Fafau  e  aore  roa  te 
hoê  a‘e  e  na  pene  i  faahitihia  i  nia  nei  i  tuu- 
hia  i  roto  i  taua  neneiraa  ra. 

Ua  faarue  roa  te  Ekalesia  “Faaapihia”  i 
teie  nei  nau  heheuraa  e  piti  nei  i  roto  i  ta  ra- 
tou  parau  i  roto  i  te  haavaraa  i  te  fenua  tiaraa 
hiero,  e  teie  nei  â  mahana  te  farii  noa  nei  ra- 
tou  i  taua  mau  heheuraa  e  piti  ra. 

“Te  buka  i  tapaohia  i  te  leta  “E”,  i  mua  i  te  aro 
o  te  haavaraa  ra,  o  te  Buka  Fafau  ïa  i  fariihia  e  te 
Ekalesia  tumu  e  oia’toa  te  Ekalesia  “Faaapihia”,  e 
te  horo-raa-hia  teie  nei  ohipa  ra,  o  teie  nei  ïa  buka 
tei  ravehia,  oia  tei  neneihia  i  te  matahiti,  1835.” 

Teie  i  nia  a‘e  nei  o  te  parau  tapu  ïa  e  Iakobo  Upoo- 
uouo,  iritihia  no  roto  mai  te  buka  mau  minute  no  te 
haavaraa  tiaraa  hiero,  api  29. 

“0  teie  nei  tau  mau  buka  tumu  i  ite  i  roto  i  te 
Ekalesia,  oia  te  Bibilia,  te  Buka  a  Moromona  e  te 
Buka  Fafau;  e  na  buka  tumu  ïa  i  roto  i  te  Ekalesia 
mai  roto  mai  i  te  matahiti  1842  e  taeraa  mai  i  te  27 
no  Tiunu,  matahiti  1844.  O  te  Buka  Fafau  mata- 
mua  ta’u  e  faahiti  nei  ta’u  i  ite,  oia  tei  neneibia  i  te 
matahiti  1835.” 

Teie  i  nia  a4e  nei  o  te  paran  tapu  ïa  o  Iasona  Birigi, 
iritihia  no  roto  mai  te  buka  mau  minute  no  te  haa- 
varaa  tiaraa  hiero,  api  394. 

Ua  faaite  atoa  o  Iakobo  Upoououo  i  teie  pa- 
rau  maoro  e  te  haavare  i  muri  nei  i  roto  i  ta’- 
na  parau  tapu  i  roto  i  teie  nei  oliipa. 

“Te  buka  i  tapaohia  i  te  leta  “F”,  o  te  hoê  ïa  bu- 
ka  a  Moromona  o  tei  neneihia  i  te  matahiti  1874  i 
Lamoni,  i  te  tuhaa  ra  i  Iowa.  Hoê  â  ïa  te  parau  pa- 
paihia  i  roto  i  te  reira  buka  i  to  roto  i  te  buka  i  ta- 
paohia  i  na  leta  “DD”,  e  mea  tia  roa  ïa,  e  ua  fariihia 

ïa  e  te  Ekalesia  tunm  ra  ei  buka  ture.  Ua  farii  atoa 
te  Ekalesia  k‘Faaapihia”  ra  i  teie  nei  buka.  Te 
buka  i  tapaohia  i  te  leta  “G”,  e  te  Buka  Fafau  ïa  o 
tei  neneihia  i  te  Matahiti  1845;  e  o  tei  tapaohia  i  te 
leta  “H”,  o  teie  nei  â  ïa  buka  o  tei  neneihia  i  te  ma- 
tahiti  1846;  e  te  tahi  atu  â  buka  o  tei  tapaohia  i  te 
leta  “1”,  o  teie  atoa  nei  â  ïa  buka  o  tei  neneihia 
i  te  rnatahiti  1852;  e  te  tahi  hoi  buka  o  tei  tapaohia 
i  te  leta  “J”,  o  te  Buka  Fafau  ïa  o  tei  neneihia  i  te 
matahiti  1880,  e  man  buka  farii-ana’e-  hia  ïa  e  te 
Ekalesia  tumu  ei  buka  ture  mai  roto  mai  i  te  matahi- 
ti  1830  e  tae  noa  mai  i  te  matahiti  1844.  Na  taua 
rnau  buka  ihora  e  faaite  te  mau  vahi  api  o  tei  tuati- 
hia  i  muri  mai  i  te  matahiti  184  4.” 

Iritihia  no  roto  mai  te  buka  mau  rninute  no  te  haa- 
varaa  tiaraa  hiero,  api  29. 

Aore  i’oa.  e  mea  tia  i  te  Ekalesia  “Faaapi- 
hia”,  a  ore  ra  te  Ekalesia  Moromona  ia  farii 
tehoê  a‘e  o  te  m  iu  buka  i  faahitihia  i  roto  i  to 
parau  i  nia  n^i,  hou  a,‘e  a  neneihia’i  ei  buka. 
E  i  muri  mai  hoi  i  te  matahiti  1844,  ua  nenei- 
hia’i  taua  mau  buka  ra  e  hope  roa  a.‘e.  Area 
na  heheuraa  ïa  e  piti  e  mârôhia  nei,  oia  hoi 
pene  104  e  107  B.  F.  S.  e  107  e  124  ïa  B.  F. 
aore  ïa  i  neia  ei  buka  maori  râ  i  muri  mai  i  te 
tau  ta  ratou  e  parau  nei  o  o  te  tau  ïa  i  parau- 
hia  i  parari  ai  te  Ekalesia. 

Te  tun  mai  nei  oE.C,  Birigi  te  hoê  Sanito 
ïa  oia  i  te  hoê  parau  afaro  roa  i  roto  i  teie  nei 
mârôraa,  e  e  ore  roa  te  reira  parau  e  aueue- 
hia,  te  na  ô  inaira  oia: 

*‘Hou  nei  te  matahiti  1845,  ua  farii-ê-hia  atu  na  ïa 
te  Buka  Fafau  o  te  Ekalesia  tumu.  I  te  matahiti 
1835  te  farii-raa-hia;  o  te  tau  ïa  i  porohia’i  te  rahi- 
raa  o  te  mau  heheuraa;  fanu  noa  iho  nau  heheuraa 
tei  tuuhia  mai  i  muri  mai  i  taua  tau  ra.  Tei  roto  i 
te  Buka  Fafau  tei  neia  i  te  matahiti  1845  te  haama- 
ta-raa-hia  o  te  haaparariraa  o  teie  nei  nau  heheu- 
raa;  o  tei  mau  mai  ïa  ia’u.  Aore  roa  taua  buka  i  neia 
i  te  matahiti  1845  ra  i  fariihia  e  te  Ekalesia  Sanito; 
e  ore  roa  ïa  e  fariihia,  no  te  mea,  i  tauaanotau  ra,  o 
te  faarue-raa-hia  ïa  e  te  Ekalesia  o  te  Atua,  mai  te 
au  i  to’na  huru  Ekalesia,  e  reira’toa  te  faarue-raa- 
hia  te  liuru  faatereraa  e  te  Ekalesia.  I  to’u  mana‘o 
ra,  e  ite  roa  ïa  te  hoê  o  tei  ite  i  te  liuru  e  to  matou 
nei  haapaoraa  e  faariro  i  taua  buka  o  tei  neia  i  te 
matahiti  1845  ra  ei  buka  vairaa  ture  i  roto  i  te  Eka- 
lesia  o  te  mea  ïa  i  tia’i  ia’u  i  te  ta’o  atu  e  aore  roa 
taua  buka  ra  i  tuuhia  mai  i  ô  nei  ei  buka  vairaa 
ture,” 

Iritihia  no  roto  mai  te  buka  mau  minute  no  te  haa- 
varaa  tiaraa  hiero,  api  202. 

E  toru  a‘e  nei  nau  ite  o  tei  faaroohia  no  te 

pae  o  te  Ekalesia  “Faaapihia”  o  tei  faarue  i 
na  heheuraa  e  piti  i  faahitihia  i  nia  nei  (oia  te 
104  e  te  107,  B.  F.  S.  e  107  e  te  124  ïa,  B.F.) 
no  reira  mai  to  ratou  ra  puai  rahi,  e  inaha,  te 
ite  nei  tatou  e  i  mua  i  te  aro  o  te  ture,  aita  roa 
i  nehenehe  ia  ratou  ia  faariro  i  taua  nau  he- 
heuraa  ra  ei  tiaraa  no  ratou.  Ua  fifi  roa  ra- 
tou  i  te  parau  a  teie  nei  mau  ite,  no  te  mea  i 
te  tuuraa  mai  ratou  i  te  hoê  ite  ra,  ua  farii  ïa 
ratou  i  ta’na  parau  ei  mea  tia  e  te  mana,  e  no 
to’na  atoa  ra  hoi  paari  rahi  i  roto  i  te  mau 
mea  ta’na  i  ite  e  o  tei  tatarahia  mai  e  ana  na 
roto  i  ta’na  ra  parau  tâpu. 

E  i  teie  nei  â  mahana  te  farii  uoa  nei  te  Sa- 
nito  i  te  na  pene  e  piti  ra  i  mârôhia  nei.  E 
tapao  ïa  ia  tatou  e,  e  farii  ratou  i  te  mau  mea 
faufaa  ia  faatia  to  ratou  mana‘o  hape. 

(D)  TE  FAAHAPA  nei  o  Iosepha  tamai- 
ti  i  te  tiaraa  o  te  monoraa  o  te  huaai  i  te  me- 
tua  na  roto  i  te  parau  i  tâptihia  e  ana  ra,  i  ro- 
to  i  te  haavaraa  tiaraa  hiero.  E  tai‘o  a‘e  na 
tatou  i  ta’na  parau,  te  na  ô  maira  oia: 

Te  faaite  papu  nei  au  e  o  vau  te  mono  i  to’u  ra 

metua,  ia  Iosepha  metua,  na  roto  i  te  monoraa  a  te 
huaai  i  te  metua,  e  na  roto  atoa  i  ta’na  ra  haamai- 
tai,  e  i  muri  roa,  na  roto  ïa  i  te  maitiraa.  Te  faaite 
papu  nei  au  e  e  ere  paha  te  toroa  peretiteni  o  te 
Ekalesia  i  te  mea  irihia  mai  na  roto  i  te  huaai.  E 
tuuhia  râ  taua  toroa  ra  i  nia  i  t'e  taata  au  maitai  e  te 
tia,  e  na  ô  atu  râ  vau  e  ei  taata  haapao  o  te  au  i  te 
hinaaro  o  te  taata’toa  o  tei  farii  i  tei  'heheuhia  e  a 
ore  ra  i  te  tiaraa.  Area  te  monoraa  a  te  huaai  i  te 
metua  ra,  aita  ïa  i  tahoêhia  i  taua  mau  vahi  i  titau- 
hia  ra.  Ia’u  nei  ra,  eita  ïa  e  tia  ia’u  ia  parau  atu  e 
ua  hope  taua  mau  mea  i  titauhia  ra  i  noaa  ia’u;  o  te 
hoê  ïa  vahi  o  te  hinaarohia  e  au  ia  haapapuhia. 

Aore  roa  vau  i  ite  i  te  ture  no  te  monoraa  a  te  huaai 
i  te  metua  e  e  ture  anei  te  reira  i  roto  i  te  Ekalesia 
tumu  hou  a  pohe  atu  ai  to’u  metua.  Aita’tu  to’u  e 
paari  maori  râ  o  tei  vai  i  roto  i  te  mau  buka,  e  e  ne~ 
henehe  noa  hoi  i  te  taata’toa  ia  tai‘o  i  te  parau  i  ro- 
to  ra,  te  vai  ra  i  roto  i  te  mau  buka  te  hoê  peu  o  tei 
haapiihia  mai  mua  mai  no  te  reira.  E  taua  monoraa 
a  te  huaai  ra,  aore  ïa  e  tiaraa  i  roto  i  ta  matou  Eka- 
lesia,  maori  râ  ia  au  i  tei  haapiihia  i  roto  i  te  mau 
buka  ra.  Ua  mono  te  tahi  pae  taata  i  to  ratou  me- 
tua  mai  te  au  i  te  tahi  vahi  i  roto  i  te  Buka  a  Moro- 
mona  e  i  roto  atoa  i  te  Bibilia.  0  te  peu  ïa  i  haapiihia 
mai  mua  roa  mai,  oia  te  tiaraa  o  te  huaai  matahiapo 
ia  farii  i  te  mau  mea’toa  o  tei  riro  ei  tao‘a  faufaa  na 
to’na  ra  metua.  E  taua  tiaraa  ra,  ua  faaitehia  ïa  e 

a  ore  ra  ua  taa  noa  mai  teie  te  huru,  o  te  mau  tia 
raa’toa  tei  mauhia  e  au  nei  e  a  ore  ra  o  tei  horoahia 
mai  na  roto  i  te  toroa  i  mauhia  e  au  nei,  e  hee  ïa  te 
reira  i  nia  i  ta’u  tamaiti  matahiapo  mai  te  mea  e  te 
au  ra  te  reira  i  te  mau  vahi  i  titauhia  no  taua  mono- 
raa  ra.  Mai  te  reira’toa  te  tiaraa  o  te  huaai  mata- 
hiapo  i  roto  i  te  mau  opu  fetii  atoa  ra.  E  teie  nei 
titauraa  ra  ote  Ekalesia  “Faaapihia”  i  te  monoraa’- 
tu  i  te  Ekalesia  tumu  ra,  o  te  titauraa  ïa  a  te  feia 
mau  iho  o  te  farue  i  te  Ekalesia  tumu  i  te  taua  pohe 
atu  ai  to’u  ra  metua,  e  to  ratou  ra  auraa  e  oia’toa  to 
ratou  ra  tiaraa,  te  titau  nei  ïa  ratou  i  te  reira  ia  fa- 
riihia  ei  tiaraa  no  ratou  i  te  riroraa’tu  ei  mau  melo 
no  roto  i  te  tino  o  te  Ekalesia  4tFaaapihia”  ra.  Aita 
hoi  au  i  faariro  i  te  monoraa  huaai  ei  tumu  no  te 
mau  titauraa  ra,  o  taua  mau  taaU  ra  oia  hoi  te  mau 
titauraa  a  te  Ekalesia  “Faaapihia”  i  te  monoraa’tu 
i  te  Ekalesia  tumu  ra.  eiaha  mai  te  mea  e  o  te  reira 
te  tumu  o  taua  mau  titauraa  ra.  Mai  te  au  i  to’u  nei 
iteraa  ra,  aita  e  tia  i  te  Ekalesia  “Faaapihia”  e  faa- 
riro  i  to’u  nei  monoraa  huaai  ei  tumu  no  to’na  ra 
tiaraa.” 

Iritihia  no  roto  mai  te  buka  mau  minute  no  te  haa- 
varaa  tiaraa  hiero,  api  79-80. 

AORE  ROA  O  IOSEPHA  TAMAITI  I  PA- 
RAUHIA  E  E  PEROPHETA,  E  HI‘0  E 
E  IRITI  PARAU  I  MURI  MAI  I  TO’ 
XA  FAATOROARAA-HIA  MAI  TE  ATJ 
T  TEI  PARAULIIA  MAI  RA. 

I  roto  i  t<‘  parau  tâpti  a  Iosepha  tamaiti  i  te 
haavaraa  i  te  rave-raa-hia  te  mârôraa  o  te  fe- 
nua  tiaraa  hiero  ra,  aore'rôa  oia  i  parau  ia’na 
iho  e  e  peropheta,  e  hi‘o  e  aore  ra  e  iriti  pa- 
rau;  ua  parau-râ  oia  i  ta’na  mau  heheuraa  e  e 
“man  parau  tuuhia  mai  ia’na”  (oia  hbi  “De- 
liverances) . 

I  te  faahitiraa  oia  i  taua  mau  parau  i  tuuhia 
mai  ia’na  ra,  te  na  ô  maïra  oia: 

“To  vai  ra  i  to  mnu  api  i  muri  mai  i  t3  api  3<i6  (i 
roto  i  te  reo  Baratane)  o  ts  parau  i  tapaohia  i  te 
leta  “J”  (oia  hoi  te  Buka  Fafau  Sanito)  te  vetahi 
raau  parau  TUUHIA  MAI  0  TEI  horoahia  mai  e  te 
Peretiteni  o  te  Ekalesia. 

E  teie  nei  mau  parau  ra  na’n  ïa  i  tuu  atu  i  te  Ekale- 

sia  mai  te  au  i  to’u  nei  maua  toroa  peretiteui  o  te 
Ekalesia  “Faaapihia”  ra.  Ua  fariihia  hoi  teie  nei 
mau  Parau  e  to’u  Ekalesia.” 

Iritihia  no  roto  mai  te  buka  mau  ininute  uo  te  haa- 
varaa  tiaraa  hiero,  api  74. 

E  ferui’i  rii  noa  a‘e  na  tatou  i  teie  nei  mau 
parau  tuuliia  mai,  no  te  tnea  e  parau  huru 
maere  tnau  te  reira. 

Te  “parau  tuuhia  mai”  i  te  numera  1,  i  te  pe- 
ne  114  B.  F.  S.,  o  tei  tuuhia  tnai  i  te  7  rto 
Atopa,  matahiti  1861. 

Aore  teie  i  horoahia  i  taua  Peretiteni  ra,  te  na 
ô  maira  ra  taua  parau  ra  e  ua  tuuhia’tu  ïa  i 
na  “Tino  Hitu  Aposetolo  ra”. 

ITa  iriti-taatoa-hia  a‘e  nei  taua  parau  ra  i 
to  api  33  e  34  o  teie  nei  buka,  e  faaueraa  hoi  te 
reira  ia  haapaohia  te  ture  no  te  tuhaa  ahuru. 
A  hi‘o  na  i  teie  nei  faaiteraa  e  ua  tuuhia’tu 
taua  parau  ra  i  na  Tino  Ahuru  ma  Piti  o  tei 
maitihia  e  mahere  paha  e  i  te  matahiti  1852. 

Te  parau  tuuhia  mai  i  te  numera  2,  i  te  pe- 
ne  115  B.  F.  S.,  o  tei  tuuhia  mai  i  roto  ia  Ma- 
ti,  matahiti  1863.  ‘  1 

Te  haamauruuruhia  maira  o  Yiliamu  Mare- 

ko  no  to’na  ra  maitai  rabi  i  te  faatoroaraa  ia 
Iosepha  tamaiti,  o  te  parau  matamua  teie  i 
tuuhia  mai  ia  Iosepha  tamaiti  e  o  ta’na  i  ho- 
roa’tu  i  te  Ekalesia  “Faaapihia”  na  roto  i 
to’na  ra  mana  Peretiteni  no  taua  Ekalesia  ra. 

Eaha  hoi  ïa  te  faufaa  o  teie  nei  parau  tuuhia 
mai,  inaha  te  mau  ra  hoi  o  Viliamu  Mareko  i 
taua  toroa  tauturu  hoê  i  te  Peretiteni  ra  mai 
roto  mai  â  i  te  matahiti  1860? 

Te  na  ô  mai  nei  hoi  e  E.  C.  Birigi  i  roto  i 
ta’na  parau  tâpti  e: 

“I  te  amuiraa  i  te  matahiti  18G0  te  vai  ra  te  hoê 
tauturu  o  tei  fariihia  i  roto  i  te  peretiteniraa  o  te 
Ekalesia  “Faaapihia”  ei  tauturu  hoê.  O  Viliamu 
Mareko  taua  tauturu  ra,  o  teie  nei  â  Viliamu  Mare- 
ko  o  tei  mau  i  te  toroa  Peretiteni  o  te  Apooraa  Rahi 
i  Navu  i  mua’tu  i  te  poheraa  o  Iosepha  metua.” 

Iritihia  no  roto  mai  te  buka  mau  minute  no  te  haa- 
varaa  tiaraa  hiero,  api  199. 

E  faaite  atu  â  vau  e,  o  taua  taata  ra  o  Vili- 
amu  Mareeko  tei  na  ô  atoa  mai,  ia  oti  roa  to'- 
na  feruri-maite-raa  e,  “0  te  Tino  Ahuru  ma 
Piti  te  mau  taata  tia  ia  aratai  i  te  Ekalesia” . 

Te  parau  tuuhia  mai  i  te  numera  3,  pene 

116  B.F.S.,  o  tei  tuuhia  mai  i  te  4  no  Me  i  te 
matahiti  1865. 

O  te  mau  faaueraa  ïa  no  te  faatoroaraa  i  te 
taata  no  roto  mai  i  te  nunaa  taata  ereer  (Ne- 
gro  race)  i  te  mau  toroa  i  roto  i  te  Ekalesia 
“Faaapihia”. 

Te  parau  tuuhia  mai  i  te  numera  4,  pene  117 
B.F.S.,  o  teie  tuuhia  mai  i  te  3  no  Mati  i  te 
matahiti  1873. 

E  parau  huru  maere  mau  teio  i  roto  i  teie 
nei  mau  ohipa,  inaha  e  faaueraa  teie  ia  faato- 
roahia  e  e  toohitu  nau  taata  i  roto  i  te  pupu  o 
na  Tino  Ahuru  ma  Piti,  ua  oti  e  atu  na  hoi  e 
toohitu  i  te  faatoroahia  i  mua’tu  e  ua  tae  i  te 
ahuru  ma  iva  o  te  matahiti  i  to  ratou  rave- 
raa  i  te  oliipa  o  to  ratou  toroa  e  aore  roa  e  he- 
heuraa  i  horoahia  mai,  maore  râ  te  heheuraa 
i  fariihia  e  Henere  Dima  i  te  matahiti  1853. 

No  te  faatoroaraa  i  teie  nei  mau  aposetolo, 
to  na  ô  maira  ïa  o  Iosepha  tamaiti: 

' '  K  riro  e  i  rof.o  i  te  atnuiraa  i  te  matahiti  1852  o 
te  Ekalesia  “Faaapibia”  (na  te  parau  tuatapapa  ïa 
i  faaite  mai)  te  faatoroa-raa-hia  vetai  tahi  mau  apo- 
setolo  o  te  Ekalesia  “Faaapihia”  ra.  Maitihia  ihora 
toohitu  i  rotopu  i  te  hui  taata  e  te  mau  peresibutero 

e  te  mau  orometua  o  tei  putuputu  atu  i  reira,  maiti- 
hia  ihora  ratou  e  faataahia  ihora  no  te  toroa  apose- 
setolo.” 

Iritihia  no  roto  mai  te  buka  mau  minute  no  te  haa- 
varaa  tiaraa  hiero,  api  81. 

(E  faufaa  ore  anei  teie  parau  tuuhia  mai  (heheuraa)  ? 

E,  e  faufaa  ore  roa.) 

Mai  te  rnea  ra  e  ua  moe  rii  i  te  taata  i  horoa 
atu  i  te  parau  tuuhia  mai  i  faahitihia  i  uia  nei 
i  te  numera  4,  pene  117,  na  Aposetolo  e 
hitu  o  tei  faataahia  i  roto  i  te  matahiti  1852,  e 
na  Tino  Ahuru  rna  Piti  i  faahitihia  i  roto  i  na 
parau  tuuhia  mai  i  te  numera  1  e  te  numera  3. 

Te  parau  tuuhia  mai  i  te  numera  5,  pene 
118  B.F.S.,  o  te  tuuhia  mai  i  te  28  no  Setepa 
i  te  rnatahiti  1882. 

Ua  tuuhia  mai  teie  nei  parau  no  te  haapapu- 
raa  i  te  hoê  mau  rnarôraa  o  tei  tupu  i  rotopu  i 
na  taata  e  hitu  no  na  Tino  Ahum  ma  Piti. 

Te  parau  tuuhia  mai  i  te  numera  6,  peno  1 19 
B.F.S.,  o  tei  tuuhia  mai  i  te  11  no  Eperera  i 
te  matabiti  1887. 

Mai  te  tnea  ra  teie  nei  parau  e  ua  tupu  ïa 
no  te  peu  i  matarohia  i  roto  i  te  autahu‘araa  i 

te  faatia  i  te  aamu  iino  i  roto  j  ta  ratou  ra 
mau  putuputuraa;  e  ua  rahi  hoi  te  peapea  i 
tupu  no  te  oroa  e  no  te  hitnene  hoi. 

Te  parau  tuuhia  mai  i  te  numera  7,  pene 

120  B.F.S.,  o  tei  tuuhia  mai  i  te  8  no  Epere- 
ra  i  te  matahiti  1890. 

O  te  hoê  ïa  parau  tamata  i  te  faaore  i  te  pe- 
apea  i  rotopu  o  Iosepha  tamaiti  Peretiteni  ra 
e  tei  parauhia  o  o  na  Tino  Ahuru  ma  Piti  ra. 

Te  parau  tuuhia  mai  i  te  nutnera  8,  pene 

121  B.F.S.,  o  tei  tuuhia  mai  i  roto  ia  Eperera 
i  te  matahiti  1885. 

No  te  hoê  mau  uiraa  a  te  hoê  inau  taata  no 
roto  i  te  amuiraa  i  tupu  ai  teie  nei  parau  tuu- 
hia  inai.  0  tei  mataliiti  teie  i  faarue  atu  ai  o 
lasona  Birigi  i  te  Ekaiesia  “Faaapihia”.  Te 
na  ô  maira  teie  nei  pene  e  ua  pupuhia  o  laso- 
na  Birigi  raua  o  Zenota  Guruie  i  roto  i  te  ri- 
ma  o  te  amuiraa  e  riro  e  no  te  huru  o  te  rave- 
raa  ia’na  i  tupu  ai  to’na  mana‘o  e  faataa  ê 
oia  ia’na  iiio  mai  roto  tnai  i  te  Ekalesia  “Fa- 
aapihia”. 

Te  parau  tuuhia  mai  i  te  numera  9,  pene 

122  B.F.S.,  o  tei  tuuhia  inai  i  te  15  no  Epe- 

i'eva  i  te  matahiti  1894. 

O  te  lioô  â  teie  tamataraa  ia  roaa  mai  na  te 
Ekalesia  “Faaapihia”  i  te  mau  parau  i  tuu- 
hia  mai  (heheuraa)  ra  i  to  faaore  i  te  hoê  mau 
mârôraa  i  roto  i  te  haapiiraa  1  te  mau  ture  o 
te  Ekalesia.  Mai  te  mea  ra  e  e  peapea  rahi  e 
te  papu  ore  tei  tupu  na  roto  i  te  haapiiraa  i  te 
mau  ture  o  te  Ekalesia,  ua  huru  au  ïa  teie  mâ- 
rôraa  i  te  mau  ture  e  i  te  mau  peapea  hoi  o  tei 
tupu  no  te  monoraa  i  te  peretiteni  o  te  Ekale- 
sia,  oia  hoi  to  ratou  ïa  huru  ia  mârô  noa  no 
te  poiri  te  vai  nei. 

Te  faaite  atura  o  Paulo  i  to  ratou  peapea, 
ahiri  ratou  i  ha  ipao  atu  i  te  reira. 

“Oia  atoa  te  mau  mea  a  te  Atua,  aoro  roa  te  hoê  i 
ite,  maori  râ  o  te  Varua  a  te  At.ua.” 

I  roto  i  te  pene  123  o  te  Buka  Fafau  Sanito 
o  te  hoê  ïa  parau  tuuhia  mai  e  te  Peretiteni, 
mai  te  mea  ra  e,  e  ere  ïa  e  heheuraa,  e  apoo- 
raa  amui  râ  te  reira,  o  te  taeruruhia  no  te  ta- 
mataraa  i  te  faahau  i  te  hoê  mau  mârôraa  mai 
te  farii-ore-hia  te  hoê  parau  tuuhia  mai  (hehe- 
uraa) . 

Te  paran  tuuhia  mai  i  te  numera  10,  pene 
124  B.F.S.,  o  tei  tuuhia  i  te  7  no  Eperera  i  te 
matahiti  1897. 

I  roto  i  teie  nei  parau  ra,  te  itehia  ra  ïa  e  ei 
Patereareha  atoa  to  te  Ekalesia  e  tia’i  e  no 
reira  maitihia  ihora  o  Aritana  H.  Semta. 

I  te  hope  e  na  matahiti  e  37  i  oti  roa’i  te  mai- 
tiraa  o  to  ratou  Tino  Ahuru  ma  Piti  i  te  mai- 
tihia. 

E  mea  au  roa  ia  tai‘o  hua  tatou  i  teie  nei 
mau  parau  tuuhia  mai  i  roto  i  te  pene  i  faahi- 
tihia  i  nia  nei,  e  ia  feruri  maite  tatou  i  te  mau 
parau  i  faataahia  i  roto  ra  ia  tae  noa’tu  i  te 
mau  taime  rii  e  au  ia  tatou. 


61 


I  TE  MAITT-RAA-HIA  0  IOSEPFA  TAMA- 
ITI  E  TAUA  EKALESIA  “FAAAPI- 
HIA”,  UA  RIRO  IA  TE  REIRA  EI  PA- 
TOIRAA  I  TE  MAITT-RAA-HIA  0  10- 
SEPHA  METUA . 

Maiti  ihora  te  Atua  ia  Iosepha  metua  no  te 
faatiai’aa  i  te  Evanelia  i  roto  i  teie  nei  anotau. 

Ua  haapii-maite-hia  oia  e  te  hoê  melahi  i 
tera  tau  e  i  tera  tau  i  te  mnu  parau  tumu  o  te 
Ekalesia  o  tei  faauehia  oia  e  e  faatia;  ua  ta- 
matahia  oia  e  ua  râmâhia  na  roto  i  te  mau  ra 
vea  atoa  ra;  ua  haatihia  e  te  mau  hamani  ino 
e  rave  rahi  mai  te  haamataraa  mai  oia  i  tefaa- 
ite  i  te  paraui  haapiihia  mai  ia’na  ra. 

I  faatoroahia’na  oia  e  Ioane  Bapetizo  i  te 
Autahu’araa  Aarona,  e  i  muri  mai,  faatoroa- 
hia  ihora  oia  i  te  Autahu’araa  a  Meleliizedeka 
i  raro  a’e  i  te  tuuraa  rima  a  Petero  e  Iokobo  e 
loane. 

62 


E  IVIOXO  MAU  AXEI  O  IOSEPHA  TAMAITl 


Mai  te  au  i  te  tuatapaparaa  parau  ra,  e 
peropheta  ïa  oia,  e  hi‘o  e  e  iriti  pai'au  hou  a 
faatoroahia’i  oia  ei  Aposetolo;  ua  tiavarukia 
oia  e  to’na  ra  inau  enemi  i  tera  vahi  e  i  tera 
vahi  e  ua  tapeahia  oia  i  na  ava‘e  e  rave  rahi 
mai  te  faatae-ore-hia  i  mua  i  te  aro  o  te  mau 
haava.  Ua  faatitiro  o  losepha  raua  o  IJaeramu 
i  ta  raua  parau  tâpu  i  ta  raua  iho  toto,  e  i  to 
raua  rapoheraa’tu,  mana’oihora  te  mau  enemi 
o  te  Ekalesia  e  ua  mou  te“Haapaoraa  Moromo- 
na”  ia  ratou.  Te  tiaturi  nei  râ  matou  e,  o  te 
toto  o  te  feia  mo‘a  ra,  o  te  vaipuna  ïa  o  te  Eka- 
lesia;  o  te  feia  itoito  o  tei  faatia  i  te  pupu  o 
tei  mau  i  te  mana  i  raro  mau  a‘e  i  te  upoo  o  te 
Ekalesia  ra,  e  o  tei  tuuhia’tu  te  mana  o  te  Atua 
ia  ratou,  oia  hoi  te  mau  Aposetolo  ei  patu  i 
te  Ekalesia  e  ei  faaau  i  te  mau  ohipa  atoa  no 
te  reira  i  rotopu  i  te  mau  nunaa  atoa  ra”  e  o 
tei  horoahia  te  mana  ia  ratou  i  to  mau  taviri 
iritiraa  i  te  manai  To’u  ra  Baseliai  nia  na  otia 
e  maha  no  te  ferma  nei,  o  muri  a’e  i  te  reira 
ia  faatae  atu  i  ta’u  nei  parau  i  te  mau  taata 
atoa  e  vai;”  e  o  tei  maitihia  na  roto  i  te  hoê 
heheuraa  no  ô  mai  i  te  Atua  ra,  na  roto  i  te 

parau  a  to’na  ra  peropheta,  o  Iosepha  Semi- 
ta  metua,  e  o  tei  faatoroa-ana‘e-hia  i  raro  a‘e 
i  te  faatereraa  o  Iosepha  Semita  te  peropheta 
ei  mau  Aposetolo;  e  o  tei  haapau  i  te  mau  ma- 
tahiti  o  to  ratou  ra  oraraa  i  teie  nei  ao  i  roto 
i  te  veve  e  te  mau  ati  e  rave  rahi  i  te  raveraa 
i  te  ohipa  a  te  Fatu  i*a;  o  o  tei  riro  ei  feia  pa- 
rau-tia  i  roto  i  te  Ekalesia  e  i  mua  i  to  aro  o  to 
ratou  ra  Peropheta  e  to  ratou  ra  Atua,  o  i  mu- 
ri  mai  i  te  taparahi-raa-hia  o  Iosepha  metua, 
ia  au  i  te  parau  a  Viliamu  Mareko  ra,  o  tei 
faaitehia  i  mua’tu  i  teie  nei  buka,  oia  hoi,  ua 
faarirohia  ratou  i  muri  a‘e  i  te  feruri-maite- 
raa-hia,  ei  pupu  tia  mau  no  te  faatei’e  i  te 
Ekalesia  a  Iesu  Mesia  i  te  Feia  Mo‘a  i  te  mau 
Mahana  Hopea  Nei. 

